Makan Vitamin D Untuk Cegah Jangkitan COVID-19, Berkesan Ke?

Untuk mendapatkan lebih banyak info tentang coronavirus di Malaysia, sila dapatkannya
di sini
.

Ada yang mengatakan jika makan vitamin D akan dapat membantu tubuh melawan jangkitan COVID-19. Namun adakah ia benar-benar berkesan atau sebaliknya? Ikuti penjelasan dalam artikel ini.

Statistik di Malaysia adalah seperti berikut:

[covid_19]

Saranan pengambilan vitamin D

Apabila kita berdepan dengan penyakit yang kita tidak tahu rawatannya, setiap langkah yang menjanjikan
keberkesanan akan kedengaran menarik untuk dicuba
.

Itulah keadaannya dalam situasi pandemik COVID-19 ini.

Baru-baru ini terdapat beberapa penyelidik mencadangkan penggunaan supleman vitamin dalam melindungi individu awam daripada
coronavirus SARS-CoV-2.

Pengambilannya juga dikatakan memainkan peranan penting dalam melawan jangkitan COVID-19.

Umumnya, vitamin ini dihasilkan oleh kulit apabila terkena sinaran cahaya matahari dan ia penting untuk
sistem pertahanan badan
.

Apabila vitamin ini terhasil dalam badan, ia akan dibawa ke bahagian hati dan kemudian ke buah pinggang untuk diubah menjadi hormon aktif.

Hormon aktif tersebut akan membantu meningkatkan pengangkutan kalsium daripada makanan di usus dan memastikan ia mencukupi bagi menjaga tulang badan kuat dan bebas osteoporosis.

Artikel berkaitan:

Kajian yang menyokong jika makan vitamin D

Banyak kajian yang dibuat menyarankan agar pihak kerajaan dan perubatan menggalakkan penggunaan vitamin D bagi membantu melawan jangkitan COVID-19.

Dalam 1 kolaborasi kajian baru antara
School of Medicine, and the Irish Longitudinal Study on Ageing
(TILDA) bersama seorang profesor di University of Liverpool mendapati wujud kaitan antara tahap vitamin D dalam badan serta pencegahan
kematian COVID-19.

Kajian yang diterbitkan dalam
Irish Medical Journal
, menganalisis kajian popular daripada Eropah yang mengukur tahap vitamin tersebut dan membandingkan kadarnya dengan
 kematian berpunca daripada virus korona
.

Dalam kajian ini menunjukkan, secara intuitif, negara-negara yang berada di garis lintang yang lebih rendah dan kurang pencahayaan matahari seperti Sepanyol dan Itali Utara mempunyai kepekatan vitamin D rendah dan kekurangan vitamin ini pada kadar yang tinggi.

Malah,
 negara-negara ini juga mengalami kadar jangkitan
 dan kematian tertinggi di Eropah dalam
kes pandemik COVID-19
.

Melawan jangkita
n
COVID-19

Setiap penyelidikan yang menyokong penggunaan vitamin ini mencadangkan bahawa kekurangannya dalam badan boleh menyumbang kepada sindrom gangguan pernafasan akut – 1 keadaan serius yang boleh berlaku kepada
pesakit positif coronavirus.

Kajian melibatkan vitamin ini banyak terarah kepada keupayaannya dalam melawan virus dan bakteria dalam pelbagai cara.

Di samping itu, vitamin D yang boleh diperolehi secara semula jadi daripada sinar UV ini juga dipercayai dapat mengurangkan tindak balas imun berbahaya yang dialami beberapa pesakit.

Bukan itu sahaja, ada juga penyelidikan yang mengesyorkan penggunaan suplemen ini dalam
melawan pelbagai jangkitan, secara khususnya virus COVID-19
.

Kajian tajaan

Mesti anda teruja mendengar perkhabaran bahawa pengambilan suplemen berasaskan vitamin ini dapat membantu melawan jangkitan COVID-19, bukan?

Walau bagaimanapun, malangnya, kebanyakan kajian dan penyelidikan yang diterbitkan disenaraikan sebagai
predatory journal
.

Ia bermakna jurnal tersebut adalah tidak serius dan berkemungkinan menjurus kepada penipuan. Paling utama ia adalah kajian yang kurang dalam aspek penilaian kualiti.

Lebih menyedihkan, ada kajian yang dilakukan sebenarnya ditulis oleh penyelidik daripada syarikat yang mengeluarkan suplemen vitamin.

Mereka ini menerima bayaran daripada kilang pengeluaran vitamin, menjualnya atau bekerja di bawah organisasi yang ditaja oleh kilang-kilang pengeluaran ini.

Baca juga:

Minum Air Suam Boleh Bunuh Virus COVID-19? Ini Jawapan Pakar!

Elak COVID-19, Perkuatkan Imun Tubuh Dengan 7 Cara Mudah Ini Saja – No 3 Paling SYOK!

Makan vitamin D untuk cegah jangkitan saluran pernafasan

Berdasarkan laporan daripada Pertubuhan Kesihatan Sedunia (WHO), kekurangan vitamin ini sememangnya boleh
mempengaruhi sistem kekebalan badan.

Ini kerana ia memainkan peranan imunomodulasi, memperbaiki imuniti bawaan dengan mengatur ekspresi dan rembesan peptida antimikroba – yang berfungsi meningkatkan pertahanan mukosa.

Manfaat suplemen ini dapat mencegah
sindrom jangkitan saluran pernafasan
 khususnya bagi kanak-kanak yang berusia di bawah 16 tahun.

Namun, kesan perlindungan ini hanya wujud dengan pengambilan dos harian tunggal dan bukannya dalam jumlah yang banyak (
bolus doses
).

Jika seseorang itu mengambil suplemen vitamin dalam jumlah yang besar, ia meningkatkan
risiko untuk masalah kesihatan kronik
seperti radang paru-paru.

Kesan lain yang boleh berlaku adalah tindak balas proliferatif yang ditindas dari monosit darah periferal, keradangan dan kewujudan masalah kahak yang serius.

Ada kesan baik & buruk

Menurut seorang Profesor di MOHN Nutrition Research Lab dari University of Bergen, Jutta Dierkes yang mengkaji tentang vitamin ini menyatakan, beliau tidak bersetuju dengan penggunaan dos tinggi suplemen D.

Mengulas tentang kajian-kajian yang dijalankan, beliau mempercayai bahawa tidak terdapat kesimpulan yang bermanfaat antara vitamin itu dan juga
 virus COVID-19.

Kebanyakan penyelidikan hanya menemukan bukti yang kecil untuk mengesahkan ia berfungsi dalam
melawan jangkitan coronavirus.

Profesor Dierkes tidak menafikan suplemen ini mempunyai keberkesanan kepada sistem imun tetapi ia tidak berkaitan dengan COVID-19.

Malahan pengambilannya suplemen dalam jumlah yang tinggi boleh mengembangkan risiko kesan sampingan kepada kesihatan.

Jadi secara mudahnya, tidak ada bukti yang diambil menunjukkan peranan vitamin D sebagai penentu risiko dan keterukan mahupun pencegahan jangkitan COVID-19.

[mc4wp_form id=’115319″]

#HelloHealthGroup, #HelloDoktor, #HelloHealthCoronaVirus


Selain Diabetes, Ini 9 Lagi Punca Mengapa Anda Cepat Lapar Walaupun Baru Makan, Hati-Hati!

Anda tahu tak sering lapar gejala penyakit apa?

Walaupun sudah makan banyak kali, rasa lapar masih terus menghantui diri. Bagaimana ia boleh berlaku? Dapatkan jawapannya di bawah dalam artikel kami.

Untuk mendapatkan lebih banyak info tentang Kesihatan, sila dapatkannya
di sini.

Sering lapar gejala penyakit apa? #1. Stres

Semasa stres, anda tidak rasa ingin makan disebabkan hormon adrenalin. Namun jika tekanan dan kadar stres anda berkekalan, hormon kortisol akan dilepaskan dan akan meningkatkan selera makan. Selepas kenyang, kadar kortisol akan turun semula.

Sering lapar gejala penyakit apa #2. Anda sebenarnya haus

Kadangkala, apabila anda berasa lapar, anda mungkin sebenarnya mengalami
dehidrasi dan memerlukan air.
Jadi, cuba minum air terlebih dahulu.

Jika masih lapar, ketika itu anda benar-benar memerlukan makanan. Disebabkan air yang anda minum sebelum makan, kuantiti makanan yang diambil dapat dikurangkan.

3. Lonjakan kadar gula dalam darah

Makanan manis dan berkanji seperti donut, air berkarbonat, dan pastri melonjakkan kadar gula yang tinggi dalam darah.

Keadaan ini meningkatkan kadar pelepasan insulin yang membantu sel menggunakan gula tersebut untuk menghasilkan tenaga atau simpanan.

Namun, lonjakan tersebut boleh
membuatkan badan anda menghasilkan insulin
 lebih dari sepatutnya sehingga kadar gula menjadi terlalu rendah dan membuatkan anda lapar semula.

Jadi, makanan manis hanya menghilangkan rasa lapar untuk sementara waktu.

4. Kencing manis

Salah satu simptom kencing manis ialah banyak makan atau
polyphagia
. Masalah yang dihadapi oleh penghidap diabetes bukan tidak cukup makanan tetapi kegagalan badan untuk menukarkan gula dalam darah kepada tenaga kerana gangguan pada fungsi insulin.

Oleh itu, badan akan terus menghantar isyarat lapar untuk membekalkan
makanan bagi menghasilkan tenaga.

5. Anda mengandung

Wanita hamil mempunyai selera yang mungkin berbeza berbanding wanita lain. Mereka boleh mengidam macam-macam jenis makanan sewaktu mengandung. Jika anda merasakan anda hamil, dapatkan kit ujian kehamilan air kencing di farmasi. Jika positif, dapatkan pengesahan oleh doktor di pusat kesihatan.

Sering lapar gejala penyakit apa #6. Makan terlalu laju

Badan anda tidak dapat mengesan anda sudah kenyang jika makan terlalu laju. Ambil masa secukupnya untuk mengunyah dan menikmati hidangan anda.

7. Iklan makanan

Apabila anda melihat atau terbaru sesuatu makanan, bahagian otak yang merangsang rasa lapar akan menjadi aktif. Daripada tidak lapar terus menjadi lapar. Cuba kawal diri dari melihat iklan atau berada dekat dengan makanan jika ingin mengurangkan diet anda.

8. Kelenjar tiroid terlebih aktif

Kelenjar tiroid yang terletak di bahagian depan leher anda merembeskan hormon tiroid yang berfungsi
mengawal kadar metabolisme
 badan. Jika terlalu banyak hormon tiroid dirembeskan, kadar metabolisme akan meningkat dan anda akan lebih kerap lapar.

Lebih mengejutkan, berat badan tetap berkurang walaupun banyak makan. Keadaan ini disebut sebagai hipertiroid dan rawatan adalah diperlukan untuk mengelakkan komplikasi.

9. Anda mengambil ubat

Sesetengah ubat meningkatkan selera makan termasuk ubat untuk rawatan depresi, gangguan mood, antihistamin, antipsikotik, dan kortikosteroid. Sila berbincang dengan doktor anda untuk maklumat lanjut.

10. Tidak cukup tidur

Kurang tidur mengganggu kestabilan hormon yang mengawal selera makan (leptin dan ghrelin) dan cenderung meningkatkan keinginan untuk makan.


Tekanan Darah Tinggi Dalam Kalangan Belia

Tekanan darah
 tinggi dikenali sebagai penyakit orang berusia dengan risiko yang meningkat sekiranya kita semakin berusia. Walau bagaimanapun, di seluruh dunia, terdapat peningkatan kes tekanan darah tinggi dalam kalangan kanak-kanak, remaja dan golongan muda kerana peningkatan dalam faktor-faktor risiko gaya hidup. Di Amerika Syarikat, 20% daripada populasi umur 18-30 yang dikaji dalam Pembangunan Risiko Arteri Koronari pada Dewasa Muda (CARDIA) telah didapati memiliki tekanan darah tinggi. Antara faktor risiko yang menyumbang kepada tekanan darah tinggi di kalangan belia ialah:

Tekanan darah tinggi sekunder

Sekitar 90 hingga 95% kes adalah tekanan darah tinggi utama, yang merujuk kepada tekanan darah tinggi yang tidak dapat dijumpai oleh sebab perubatan. Tekanan darah tinggi sekunder, iaitu baki 5 hingga 10% kes disebabkan oleh keadaan perubatan lain yang memberi kesan terhadap
buah pinggang
, arteri, jantung, atau sistem endokrin.

Dalam kalangan belia, kemungkinan tekanan darah tinggi sekunder harus ditolak terlebih dahulu jika disyaki. Tekanan darah tinggi sekunder boleh dihilangkan apabila penyebab yang menyebabkannya ditarik balik. Punca tekanan darah tinggi sekunder dalam kalangan belia termasuklah penyakit buah pinggang, ketidaknormalan anatomi aorta, sindrom apnea tidur obstruktif, COPD, hypo atau hyperthyroidism. Belia wanita juga mungkin mengalami tekanan darah tinggi disebabkan oleh pengambilan kontraseptif oral.

Genetik

Sejarah keluarga berkenaan tekanan darah tinggi meningkatkan risiko untuk mendapat tekanan darah tinggi utama, termasuk dalam kalangan belia. Bagi seseorang belia yang tidak mempunyai sebab perubatan yang menyebabkannya dan tiada faktor risiko gaya hidup, genetik boleh menjadi satu-satunya penjelasan yang ada bagi kewujudan tekanan darah tinggi.

Obesiti

Kadar peningkatan
obesiti
 di seluruh dunia juga menyumbang kepada peningkatan kadar tekanan darah tinggi dalam kalangan belia. Menurut WHO, kadar obesiti lebih dari dua kali ganda sejak tahun 1980, dengan 1 dari 10 populasi belia kini obesiti. Beban tekanan darah tinggi yang dikaitkan dengan obesiti sangat tinggi. Melalui kaji selidik yang diterbitkan dalam
Journal of American College Surgery
, individu yang mempunyai berat badan berlebihan mempunyai nisbah odds 1.7 untuk mempunyai tekanan darah tinggi berbanding individu normal dan risikonya meningkat dengan setiap kelas obesiti.

Kurang aktiviti fizikal

Senaman membolehkan pembebasan hormon yang mengendurkan saluran darah anda dan menurunkan tekanan darah anda sementara kekurangan aktiviti fizikal akan meningkatkan risiko memiliki berat badan berlebihan. Kekurangan aktiviti fizikal dan obesiti jika digabungkan akan membentuk dua faktor risiko cara hidup yang biasa untuk mendapat tekanan darah tinggi.

Faktor-faktor pemakanan

Pemakanan yang mengandungi terlalu tinggi kandungan garam boleh meningkatkan tekanan darah anda kerana ia membantu menyempitkan saluran darah anda dan menjadikan tubuh anda mengekalkan lebih banyak cecair. Peningkatan ketersediaan dan permintaan bagi makanan yang telah diproses yang mengandungi banyak garam dalam kalangan belia menyumbang kepada peningkatan tekanan darah.

Kelalaian dalam pemantauan tekanan darah dalam kalangan belia adalah sangat biasa. Mereka biasanya berasa selamat daripada tekanan darah tinggi dan lebih cenderung untuk kurang mematuhi pengambilan ubat jika didiagnosis. Belia sepatutnya menyedari peningkatan jumlah penghidap tekanan darah tinggi dalam kalangan kumpulan umur mereka dan mengambil langkah proaktif untuk mencegahnya.


5 Tip Mudah Kalau Anda Nak Tambah Tinggi, Faktor Paling Penting, Jaga Pemakanan!

Lahir dalam keluarga yang
rendah atau pendek
, jadi anda juga mungkin tidak akan begitu tinggi. Pun begitu, adakah wujud tips untuk tinggi yang individu boleh cuba? Jawapannya, ada! Jom baca artikel ini!

Untuk mendapatkan lebih banyak informasi tentang Pemakanan Sihat, anda boleh klik
di sini
.

Apa yang bakal mempengaruhi ketinggian?

Sebelum pergi dengan lebih lanjut, adalah amat penting untuk kita semua tahu apa perkara yang bakal mempengaruhi ketinggian. Adakah ia
ketetapan genetik yang ada di dalam keturunan
?

Menurut
National Library of Medicine
,
 genetik merupakan faktor utama
 yang akan menentukan tinggi individu. Jadi, anda perlu lihat kepada ibu, bapa atau adik-beradik anda terlebih dahulu.

Jika kedua-dua ibu bapa anda memiliki tubuh badan yang tinggi, maka peluang anda untuk tinggi mungkin agak cerah.

Sebaliknya pula kalau hanya salah satu pihak sahaja yang tinggi kerana anda akan mengikut genetik mana yang lebih kuat.

Dalam pada itu, wujud juga beberapa perkara lain yang bakal mempengaruhi ketinggian anda termasuk pengambilan nutrisi dari sumber makanan dan minuman
terutama ketika awal fasa akil baligh
.

Buat anda yang sudah penat digelar dan diejek ‘ayam katik’, mungkin ada beberapa tips untuk tinggi yang boleh dicuba!

Makanan untuk tinggi anda boleh cuba

Anda tidak perlu fikir hingga mahu membuat pembedahan pemanjangan kaki atau lain-lain,
makanan untuk tinggi
 mungkin boleh
membantu anda mencapai ketinggian
 tubuh badan yang lama didambakan.

Berikut beberapa contoh makanan berserta nutrien penting yang boleh membantu anda menjadi lebih tinggi:

Telur

Susu

Daging ayam

Ubi keledek

Kacang pis

Sayur bayam

Sayur brokoli

Sayur pak choy

Buah beri

Kenapa makanan di atas termasuk di dalam tips untuk tinggi? Ia ekoran kandungan nutrisi terutama protein, fosforus, karotenoid, zink, kalsium, kalium, magnesium, zat besi
serta banyak vitamin dan mineral lain
.

Antara lain tips untuk tinggi yang mudah

Selain daripada makanan-makanan di atas, ada lagi beberapa tips tambahan lain yang mungkin anda boleh cuba dan ia merangkumi perubahan dalam gaya hidup. Berikut adalah antara perkara berikut:

#1. Ambil suplemen tambahan

Pertama dan paling penting, anda kena tahu bahawa kadangkala makanan dan minuman di dalam diet mungkin tidak cukup nutrisi yang anda perlukan untuk jadi tinggi. Jadi, anda memerlukan
suplemen tambahan untuk elak malnutrisi
.

Selain protein dan kalsium yang memang popular, dapatkan juga suplemen lain sesuai dengan saranan pakar diet anda.

Tips tinggi #2. Aktiviti yoga

Kedua,
ramai yang percaya bahawa yoga
 mampu membantu meningkatkan ketinggian hasil daripada pergerakan yang dapat menguatkan otot, meluruskan tulang serta memperbaiki postur tubuh badan.

Meskipun ada logiknya, namun sebenarnya ia kurang tepat kerana ia hanya dapat ‘mencantikkan’ namun tidak ‘meninggikan’ tubuh badan.

Tips tinggi #3. Bola keranjang

Ketiga,
ramai juga percaya bahawa sukan
 bola keranjang boleh membantu meningkatkan ketinggian memandangkan majoriti pemain sukan ini yang tinggi belaka sedangkan ia mungkin tidak begitu tepat.

Tetapi, memang benar ia akan membuat anda lebih sihat menurut kajian terbitan
 Journal of Sport and Health Science
.

#4. Memperbaiki postur tubuh

Kadangkala, anda mungkin nampak agak pendek atau rendah gara-gara postur tubuh badan anda yang membongkok.

Dengan memperbaiki postur tubuh
 yakni meluruskan dan menegakkan tulang belakang, maka anda mampu mencapai ketinggian maksimum badan sekali gus bakal membuat kalian tampak lebih tinggi.

#5. Dapatkan rehat dan tidur yang cukup

Akhir sekali, rehat dan tidur cukup juga adalah antara tips untuk tinggi yang agak efektif kerana ia mungkin akan membantu memperbetulkan jam biologi atau ritma sirkadian yang penting bagi kesihatan tulang.

Supaya tulang anda lebih sihat, kuat dan tubuh badan tinggi, dapatkan
rehat dan tidur yang cukup sekitar 7 ke 8 jam
.

Konklusinya, tip-tip di atas ini mungkin cuma sekadar petua yang masih perlu kajian lanjut agar kita benar-benar pasti tentangnya. Sebaiknya,
fokus kepada makanan-makanan penambah tinggi
 tadi ya!


Hidung Mancung: Aplikasi Prosedur Rhinoplasty Bagi Tujuan Kecantikan Hidung

Anda pasti gemarkan
hidung
 yang mancung? Atau tertarik kepada seseorang individu yang memiliki hidung yang mancung. Tidak dinafikan jika kebanyakan pelakon atau artis terkenal yang diminati ramai memiliki ciri hidung mancung yang cantik dan hampir sempurna. Selebriti seperti Nasha Aziz, Ummi Aida dan Yana Samsudin dikenali sebagai antara individu yang memiliki hidung mancung.

Hidung mancung adalah antara satu nilai
kecantikan
 yang ingin dimiliki oleh ramai individu tanpa mengira sama ada lelaki atau perempuan. Prosedur mencantikkan hidung atau juga dikenali sebagai “
nose job
” adalah antara salah satu prosedur
kosmetik
 yang paling popular. Ramai individu ingin melakukan prosedur “
nose job
” ini dengan pelbagai sebab sama ada untuk tujuan kecantikan atau meningkatkan fungsi hidung.

Apakah
rhinoplasty
?

Rhinoplasty
 biasanya dirujuk sebagai “
nose job
,” adalah sejenis pembedahan untuk mengubah bentuk hidung anda dengan mengubah tulang atau tulang rawan.
Rhinoplasty
 adalah salah satu pembedahan plastik yang paling kerap dilaksanakan. Faktor yang menyebabkan seseorang individu tersebut untuk melakukan
rhinoplasty
 berkemungkinan bertujuan untuk mengubah rupa bentuk hidung, meningkatkan fungsi
pernafasan
 atau kedua-duanya.

Bahagian atas struktur hidung adalah tulang, dan bahagian bawahnya pula adalah tulang rawan.
Rhinoplasty
 boleh menukar tulang, tulang rawan, kulit atau ketiga-tiganya. Anda digalakkan untuk melakukan perbincangan dengan pakar bedah anda sama ada prosedur
rhinoplasty
 ini sesuai untuk anda dan apa kesan yang boleh diharapkan daripada prosedur tersebut. Apabila anda merancang untuk melakukan prosedur
rhinoplasty
, pakar bedah anda akan mempertimbangkan ciri-ciri wajah anda yang lain, kulit pada hidung anda dan apa yang anda ingin ubah. Sekiranya anda merupakan calon untuk pembedahan tersebut, pakar bedah anda akan membangunkan pelan yang bersesuaian untuk anda.

Inginkan hidung mancung? Adakah saya perlu menjalani
rhinoplasty
?

Rhinoplasty
 boleh menukar saiz, bentuk atau bahagian hidung anda. Ia boleh dilakukan untuk memperbaiki kecacatan yang berlaku akibat daripada kecederaan, memperbaiki kecacatan kelahiran atau memperbaiki kesukaran bernafas. Perubahan yang mungkin dilakukan oleh pakar bedah anda ke atas hidung anda melalui prosedur
rhinoplasty
 ini termasuklah:

Perubahan saiz

Perubahan sudut

Meluruskan “
bridge
” hidung

Membentuk kembali hujung hidung

Menyempitkan lubang hidung

Jika
rhinoplasty
 anda dilakukan untuk mencantikkan penampilan anda dan bukannya untuk tujuan kesihatan, anda perlu menunggu sehingga tulang hidung anda berkembang sepenuhnya. Untuk remaja perempuan, ia adalah sekitar umur 15 tahun. Manakala untuk remaja lelaki, mereka perlu menunggu sehinggalah umur mereka sedikit matang. Walau bagaimanapun, jika anda menjalani pembedahan kerana disebabkan oleh gangguan pernafasan, prosedur
rhinoplasty
 boleh dilakukan pada usia yang lebih muda.

Persediaan untuk menjalani prosedur
rhinoplasty

Anda perlulah terlebih dahulu bertemu dengan pakar bedah anda untuk membincangkan sama ada anda calon yang baik untuk menjalani prosedur
rhinoplasty
. Anda akan menyatakan kepada doktor mengapa anda mahu melakukan pembedahan tersebut dan apa yang anda harapkan untuk dimiliki selepas melakukan prosedur
rhinoplasty
 tersebut.

Pakar bedah anda akan melakukan pemeriksaan terhadap sejarah perubatan anda dan bertanya kepada anda mengenai ubat-ubatan dan keadaan perubatan semasa. Sekiranya anda mempunyai haemophilia, gangguan yang menyebabkan pendarahan yang berlebihan, pakar bedah anda mungkin tidak akan mencadangkan sebarang pembedahan elektif.

Seterusnya, pakar bedah akan melakukan pemeriksaan fizikal, melihat dengan teliti pada
kulit
 di bahagian dalam dan di luar hidung anda untuk menentukan jenis perubahan yang boleh dibuat. Pakar bedah juga mungkin akan mengarahkan untuk melakukan ujian darah atau ujian makmal yang lain.

Pakar bedah anda juga akan mempertimbangkan sama ada pembedahan tambahan perlu dilakukan pada masa yang sama. Sebagai contoh, sesetengah individu juga akan melakukan pembesaran dagu, satu prosedur untuk menjadikan dagu anda lebih baik, pada masa yang sama ketika prosedur
rhinoplasty
 dilaksanakan.

Konsultasi bersama doktor atau pakar bedah juga termasuklah dengan melaksanakan pengimejan hidung anda daripada pelbagai sudut. Pengimejan ini akan digunakan untuk menilai hasil jangka panjang pembedahan tersebut dan boleh dirujuk semasa pembedahan. Pastikan anda juga memahami kos pembedahan yang akan anda tanggung. Jika
rhinoplasty
 yang anda lakukan adalah untuk sebab-sebab kosmetik, ia lebih berkemungkinan untuk tidak dilindungi oleh insurans.

Anda perlu mengelakkan ubat penahan sakit (
painkiller
) yang mengandungi
ibuprofen
 atau
aspirin
 selama dua minggu sebelum dan dua minggu selepas pembedahan anda. Ubat-ubatan ini melambatkan proses pembekuan darah dan boleh membuatkan anda mengalami pendarahan yang berlebihan. Nyatakan kepada pakar bedah yang terlibat mengenai ubat-ubatan dan suplemen yang anda ambil agar mereka boleh memberikan nasihat mengenai sama ada anda perlu terus mengambil ubat-ubatan tersebut ataupun tidak.

Individu yang merokok mempunyai lebih banyak kesukaran penyembuhan jika melakukan prosedur
rhinoplasty
 ini memandangkan rokok akan memperlahankan proses pemulihan.
Nikotin
 yang berpunca daripada rokok akan menyekat
saluran darah
 anda, menyebabkan kekurangan oksigen dan darah untuk tujuan penyembuhan tisu. Berhenti merokok sebelum dan selepas pembedahan boleh membantu mempercepatkan proses penyembuhan.

Prosedur
rhinoplasty

Doktor akan menggunakan anestesia
local
 atau
general
. Sekiranya ia merupakan prosedur yang mudah, anda akan menerima anestesia
local
 pada hidung anda, yang juga akan mengebaskan wajah anda. Anda juga mungkin akan mendapatkan ubat melalui talian IV (
intravenous
) yang membuatkan anda menjadi kemabukan. Dengan penggunaan anestesia
general
, anda akan menyedut ubat atau mendapatkannya melalui IV yang akan membuatkan anda tidak sedarkan diri. Kanak-kanak biasanya akan diberikan anestesia
general
.

Sebaik sahaja anda mengalami kebas atau tidak sedarkan diri, pakar bedah akan melakukan belahan di antara atau di dalam lubang hidung anda. Mereka akan memisahkan kulit anda daripada rawan atau tulang anda dan kemudian memulakan pembentukan semula. Jika hidung baru anda memerlukan sejumlah kecil rawan tambahan, doktor mungkin akan mengeluarkan beberapa rawan daripada bahagian telinga anda atau di dalam hidung anda. Jika lebih banyak rawan yang diperlukan, anda mungkin akan mendapat implan atau
bone graft
.
Bone graft
 adalah tulang tambahan yang ditambah pada tulang hidung anda. Prosedur ini biasanya mengambil masa antara satu hingga dua jam. Jika pembedahan adalah kompleks, ia boleh mengambil masa yang lebih lama.

Pemulihan daripada
rhinoplasty

Selepas pembedahan, doktor mungkin akan meletakkan tuap (
splint
) plastik atau logam pada hidung anda. Tuap tersebut akan membantu hidung anda mengekalkan bentuknya yang baharu semasa ia dalam proses penyembuhan. Doktor juga mungkin akan meletakkan beg hidung atau tuap di dalam lubang hidung anda untuk menstabilkan septum anda, yang merupakan bahagian hidung yang berada di antara dua lubang hidung anda. Anda akan dipantau di bilik pemulihan sekurang-kurangnya beberapa jam selepas pembedahan. Jika kesemuanya berjalan dengan lancar, anda akan keluar pada hari tersebut. Sekiranya ia merupakan prosedur yang rumit, anda mungkin terpaksa tinggal di hospital selama satu atau dua hari.

Untuk mengurangkan pendarahan dan pembengkakan, anda disarankan untuk berehat dengan kedudukan kepala anda lebih tinggi daripada dada anda. Jika hidung anda mengalami pembengkakan atau dibungkus dengan kapas, anda mungkin akan berasa sesak. Individu yang terlibat biasanya dikehendaki untuk membiarkan tuap atau balutan sehingga satu minggu selepas pembedahan. Anda mungkin mempunyai jenis jahitan yang diserap (
absorbable stitches
), yang bermaksud ia akan larut dan tidak memerlukan penanggalan. Sekiranya jenis jahitan yang dikenakan bukan jenis yang diserap, anda perlu berjumpa dengan doktor seminggu selepas pembedahan untuk menanggalkan jahitan tersebut.

Untuk beberapa hari selepas pembedahan anda, anda mungkin mengalami
drainage
 dan pendarahan. Pad titisan, yang merupakan sekeping kain kasa yang diletakkan di bawah hidung anda, boleh menyerap darah dan lendir yang keluar. Doktor akan memberitahu anda seberapa kerap anda perlu menukar pad titisan tersebut. Anda mungkin akan mengalami
sakit kepala
, wajah anda akan berasa bengkak, dan doktor mungkin memberikan ubat penahan sakit.

Doktor anda mungkin akan memberitahu anda untuk mengelakkan daripada melakukan perkara-perkara berikut selama beberapa minggu selepas pembedahan anda:

Berlari dan aktiviti berat yang lain

Berenang

Meniup hidung anda

Mengunyah secara berlebihan

Ketawa, tersenyum, atau ekspresi muka lain yang memerlukan banyak pergerakan

Menarik pakaian di atas kepala anda

Meletakkan cermin
mata
 di atas hidung anda

Memberus
gigi
 dengan kuat

Berhati-hati dengan pendedahan terhadap cahaya
mata
hari. Terlalu banyak pendedahan terhadap cahaya matahari boleh menyebabkan perubahan warna
kulit
 di sekitar hidung secara kekal. Gunakan pelindung matahari SPF30 apabila anda berada di luar, terutamanya di bahagian hidung anda. Pendedahan cahaya matahari secara melampau boleh menyebabkan perubahan warna yang tidak tetap dalam kulit hidung anda. Anda boleh kembali bekerja dalam tempoh seminggu selepas pembedahan.

Prosedur
rhinoplasty
 boleh menjejaskan kawasan di sekeliling mata anda, dan anda mungkin akan mengalami kebas, pembengkakan atau perubahan warna di sekeliling kelopak mata anda selama beberapa minggu. Dalam kes-kes yang jarang berlaku, masalah ini boleh bertahan selama enam bulan dan pembengkakan yang kecil boleh berlaku dalam tempoh yang lebih panjang. Anda boleh menggunakan
cold compress
 atau pek ais untuk mengurangkan perubahan warna dan pembengkakan. Penjagaan susulan adalah penting selepas prosedur
rhinoplasty
. Pastikan agar anda mengikuti temu janji anda bersama doktor dan ikuti arahan yang telah diberikan oleh doktor.

Risiko prosedur
rhinoplasty

Sepertimana pembedahan-pembedahan utama yang lain,
rhinoplasty
 turut memberikan risiko seperti berikut:

Pendarahan

Jangkitan

Reaksi buruk terhadap anestesia

Risiko-risiko lain yang mungkin lebih spesifik terhadap prosedur
rhinoplasty
 termasuklah perkara-perkara seperti berikut:

Kesukaran untuk bernafas melalui hidung

Kekebasan kekal yang berlaku di dalam dan di sekitar hidung anda

Kemungkinan bentuk hidung yang tidak rata

Kesakitan, perubahan warna atau pembengkakan yang mungkin berterusan

Parut

Lubang dalam septum (perforasi septal)

Keperluan pembedahan tambahan

Lakukan perbincangan dengan doktor anda mengenai bagaimana risiko ini berkemungkinan berlaku kepada anda.

Adakah
rhinoplasty
 berbeza dengan
septoplasty
?

Rhinoplasty
 adalah pembedahan untuk mengubah bentuk hidung. Oleh sebab pernafasan dan bentuk hidung saling berkaitan,
rhinoplasty
 kadangkala boleh dilakukan bukan sahaja untuk mengubah rupa bentuk hidung, tetapi juga untuk meningkatkan pernafasan melalui hidung.

Septoplasty
 pula adalah pembedahan untuk meningkatkan pernafasan dengan meluruskan dinding di dalam hidung yang membahagi saluran hidung ke sebelah kanan dan kiri (septum hidung). Apabila septum hidung bengkok, ia boleh menjadikan seseorang individu lebih sukar untuk bernafas melalui hidung.
Septoplasty
 sering digabungkan dengan prosedur
rhinoplasty
.

Adakah
rhinoplasty
 adalah satu operasi yang mudah?

Tidak,
rhinoplasty
 adalah satu operasi yang mencabar. Ini disebabkan oleh beberapa faktor. Pertama, hidung memiliki bentuk 3D yang rumit yang berada di tengah-tengah muka. Perubahan yang dibuat semasa prosedur
rhinoplasty
 selalunya sangat kecil. Tetapi perubahan ini boleh mewujudkan perbezaan yang besar dalam cara hidung tersebut kelihatan dan berfungsi. Memandangkan perubahan tersebut adalah kecil, margin kesilapan yang mungkin akan berlaku daripada prosedur ini juga adalah kecil.

Adakah saya perlu tinggal di hospital?

Hampir setiap individu yang telah menjalani
rhinoplasty
 akan keluar dari hospital pada hari yang sama selepas pembedahan. Dalam kes-kes yang jarang berlaku, anda mungkin akan tinggal di hospital selama satu malam jika anda mengalami
loya
 atau mengalami masalah kesihatan lain yang perlu dipantau.

Berapa lamakah tempoh pemulihan yang diperlukan?

Rancang untuk mengambil cuti selama seminggu daripada tugas pekerjaan atau kewajipan lain. Anda akan berasa lebih baik setiap hari pada minggu pertama.

Selepas pembedahan, terdapat beberapa pembengkakan. Pembengkakan tersebut boleh mengambil masa beberapa bulan untuk sembuh, walaupun kebanyakan individu tidak akan menyedarinya selepas beberapa bulan. Kebanyakan individu pada kebiasaannya akan kembali melakukan banyak aktiviti selepas tempoh seminggu dan menyambung semula semua aktiviti selepas dua hingga empat minggu.

Adakah terdapat prosedur
rhinoplasty
 tanpa melakukan pembedahan jika saya ingin hidung mancung?

Impian untuk memiliki hidung mancung tetap menjadi keinginan hampir setiap orang, tetapi biasanya individu akan memikirkan mengenai kaedah yang lebih mudah dan kurang berisiko tanpa melalui pembedahan. Jangan risau kerana terdapat prosedur
rhinoplasty
 yang boleh dilaksanakan tanpa melalui operasi pembedahan.
 Rhinoplasty
 tanpa pembedahan, juga dikenali dengan beberapa nama seperti “
nose job
” tanpa pembedahan,
rhinoplasty
 suntikan, atau “
nose job
” 15 minit. Kaedah ini boleh menjadi alternatif yang kurang berisiko, berkos rendah serta kurang menyakitkan bagi mereka yang memikirkan aternatif bagi
rhinoplasty
 secara pembedahan. Bagi mereka yang tidak mampu membayar perbelanjaan pembedahan yang tinggi atau bagi mereka yang takut dengan operasi pembedahan, pilihan prosedur ini boleh memberikan kelegaan kepada anda yang ingin meneruskan niat untuk kekal cantik dan memiliki hidung mancung.

Walaupun
rhinoplasty
 jenis ini tidak dapat mengurangkan saiz hidung yang besar, penciptaan simetri atau pelicinan daripada kontur yang tidak sama melalui kaedah ini boleh menjadikan hidung kelihatan lebih kecil di bahagian muka. Selain itu,
rhinoplasty
 jenis ini boleh memberikan alternatif bukan invasif untuk pembedahan semakan (
revision surgery
) bagi pesakit yang tidak berpuas hati dengan hasil
rhinoplasty
 pembedahan.
Rhinoplasty
 jenis ini boleh digunakan untuk:

Kurangkan kemunculan “benjolan’ dengan mengisi tisu sekeliling

Mengurangkan atau menghilangkan lekukan, penyekan, atau alur yang hodoh

Meningkatkan simetri

Bagaimana
rhinoplasty
 tanpa pembedahan ini dilaksanakan?

Sejumlah kecil suntikan
filler
 kulit (seperti
Radiesse
,
Artefill
,
Juvederm
, atau
Silicone
) disuntik ke kawasan yang perlu diisi untuk mencapai penampilan yang lebih halus dan lebih simetri.
Filler
 disuntik dalam jumlah
minuscule
 dengan menggunakan apa yang dipanggil sebagai teknik
microdroplet
. Prosedur ini sebenarnya bukanlah satu prosedur yang memberikan kesan dalam tempoh yang pantas, kerana hasilnya hanya akan dicapai selepas beberapa siri rawatan, dengan sekurang-kurangnya 4 – 6 minggu di antara sesi. Pendekatan yang beransur-ansur ini perlu dilakukan disebabkan oleh cara
filler
 ini berfungsi.

Selepas beberapa tempoh masa yang ditetapkan, doktor dan pesakit akan menilai jika lebih banyak suntikan diperlukan, di mana ia perlu disuntik, serta seberapa banyak jumlah yang diperlukan. Ini membolehkan doktor dan pesakit untuk membuat keputusan dengan sewajarnya.

Memiliki hidung yang mancung adalah impian setiap individu yang ingin kelihatan menarik. Walau bagaimanapun, setiap langkah yang ingin diambil perlulah dilakukan secara berhati-hati dengan menggunakan perkhidmatan profesional yang berdaftar dan bertauliah. Elakkan daripada menggunakan produk yang tidak berdaftar atau pengendali perkhidmatan yang tidak berkelayakan kerana ia bukan sahaja tidak menjadikan hidung mancung malah merisikokan wajah anda dan nyawa anda sendiri.


Payah Nak Bernafas Antara Komplikasi Asma, Ini Langkah Mencegah Supaya Tak Jadi Lagi Teruk!

Menurut Pertubuhan Kesihatan Sedunia (WHO), sakit asma boleh mendatangkan bahaya kepada manusia. Ia dianggap sebagai salah satu penyakit kronik yang paling biasa berlaku.

Kini terdapat kira-kira 300 juta pesakit asma di dunia, dengan anggaran 400 juta orang dijangka akan mengalaminya menjelang 2025.

Di negara Asia Tenggara adalah kawasan pertumbuhan pesakit asma yang paling tinggi iaitu
Malaysia 9.7%, Filipina 11.8%, Thailand 9.2%, Singapura 14.3% dan Vietnam kira-kira 5%.

Terdapat beberapa komplikasi berisiko disebabkan sakit asma seperti berikut:

Komplikasi sakit asma

Bronkitis

Ini adalah komplikasi asma bronkus kronik, yang juga dikenali sebagai asma berganda. Penyakit ini biasanya menunjukkan simptom seperti:

Demam

Sesak nafas

Kahak kuning atau hijau disebabkan oleh jangkitan dan pesakit perlu melakukan pemeriksaan kahak leukositosis

Kahak degeneratif

Sementara itu, ujian darah perlu dilakukan untuk pesakit dengan neoplasia hipertiroid.

Penyakit ini biasanya berlaku pada musim panas, perubahan suhu secara tiba-tiba, kelembapan udara yang tinggi memudahkan bakteria dan virus berkembang, menyebabkan
wabak selesema
 dan jangkitan pernafasan.

Kegagalan pernafasan

Depresi pernafasan adalah salah satu sebab utama sakit asma. Keadaan ini biasa berlaku pada orang yang mempunyai asma akut, dengan sesak nafas dan sianosis berulang.

Pernafasan tersekat yang disertai oleh kerosakan otak

Kemurungan pernafasan jangka panjang menyebabkan hipoksia (bentuk asma yang teruk), menyekat pernafasan atau
serangan jantung.
 Dalam kes-kes ini, pesakit biasanya mengalami asfiksia dengan tiba-tiba yang meningkatkan tahap CO2 darah, menyebabkan koma atau kematian.

Bagaimana mencegah komplikasi sakit asma?

Rawatan asma yang boleh dilakukan adalah dengan penggunaan ubat.
 Pesakit yang menghidap asma
perlu mendapatkan rawatan perubatan dengan secepat mungkin bagi mengurangkan asma akut dan mencegahnya dari berulang kembali.

Anda perlu berhati-hati terhadap penyakit pernafasan seperti sakit tekak, hidung berair dan bronkitis terutamanya semasa cuaca sejuk. Oleh itu, kebersihan mulut yang baik setiap hari amat diperlukan. Caranya mesti kerap membilas tekak dengan air dan memberus gigi sebelum tidur.

Mereka yang menggunakan gigi palsu perlu membersihkannya setiap hari atau sekurang-kurangnya beberapa kali seminggu untuk pencegahan penyakit tertentu. Malah, dengan cara ini dapat bantu membersihkan sisa perangkap dan mikroorganisma.

Apabila pesakit mengalami kesukaran pernafasan dan keadaan alergi tertentu, anda seharusnya terus berjumpa doktor dengan segera bagi mendapatkan rawatan.

Individu yang mempunyai asma harus mengikuti panduan GP mereka dengan berhati-hati.

Tidak merokok

Elakkan makanan berisiko tinggi kepada asma seperti makanan laut iaitu udang dan ketam.

Justeru, setiap pesakit asma perlu mendapatkan rawatan pencegahan dan penyembuhan yang betul jika mengalami beberapa tanda yang disebutkan di atas tadi. Selain itu, pesakit asma juga perlu sentiasa mengambil alat sedut (inhaler) supaya lebih bersedia sekiranya
simptom asma
muncul.


Tuberkulosis: Apakah Rawatannya?

Tuberkulosis (tibi) masih lagi menjadi punca kematian utama di banyak negara. Terdapat beberapa
faktor
 yang menyumbang kepada angka kes yang terus tinggi. Walau bagaimanapun, tuberkolusis boleh dirawat sehingga sembuh jika melalui rawatan yang betul.

Seperti jangkitan bakteria lain, rawatan tibi juga secara asasnya adalah menggunakan antibiotik. Namun, ia perlu diambil dalam tempoh yang lama sehingga berbulan-bulana atau mungkin bertahun-tahun. Jenis antibiotik dan tempoh masa rawatan akan bergantung kepada jenis tibi serta keberkesanan ubat terhadap bakteria terbabit.

Tibi pendam dan tibi aktif

Terdapat dua jenis penyakit tibi iaitu pendam (latent) dan aktif.

Dalam kes tibi pendam, bakteria yang berada di dalam tubuh pesakit terbabit dalam keadaan tidak aktif dan tidak menyebabkan sebarang simptom serta tidak boleh menjangkiti orang lain. Dalam beberapa keadaan tertentu seperti sistem imun menjadi lemah, bakteria tersebut boleh menjadi aktif.

Tibi aktif pula berlaku apabila bakteria tersebut aktif berkembang biak sehingga menyebabkan simptom dan boleh berjangkit kepada orang yang sihat.

Rawatan bagi setiap jenis ini adalah berbeza dari sudut bilangan antibiotik dan tempoh masa rawatan.

Rawatan tibi pendam

Terdapat 3 pilihan rawatan:

Isoniazid (INH) – Ini ialah pilihan paling kerap digunakan bagi tibi pendam. Kebiasaannya ia diambil sekali sehari selama 9 bulan.

Rifampin – Ia diambil setiap hari selama 4 bulan sebagai alternatif kepada INH jika berlaku komplikasi atau alergi.

Isoniazid dan rifapentine – Dua antibiotik diambil sekali seminggu selama 3 bulan di bawah pengawasan doktor.

Rawatan tibi aktif

Pesakit perlu mengambil gabungan beberapa jenis antibiotik selama 6 hingga 9 bulan. 4 jenis ubat yang paling kerap digunakan ialah:

Rifampin.

Isoniazid.

Pyrazinamide.

Ethambutol.

Doktor mungkin akan menjalankan ujian untuk melihat antibiotik mana yang paling efektif bagi pesakit terbabit. Berdasarkan keputusan ujian tersebut, 3 atau 4 ubat akan diambil selama 2 bulan, diikuti dengan 2 ubat selama 4 hingga 7 bulan.

Rintangan antibiotik

Antara masalah utama dalam rawatan tibi adalah kewujudan bakteria yang kebal kepada antibiotik. Ia disebut sebagai rintangan antibiotik. Dalam kes seperti ini, jenis antibiotik mungkin perlu ditukar dan tempoh rawatan pula adalah lebih lama daripada biasa.


Fahami Persoalan Tentang Hepatitis

Apakah itu hepatitis?

Hepatitis bermaksud radang hati. Seperti radang yang lain, radang hati menyebabkan hati menjadi bengkak, sakit dan menjejaskan fungsinya.

Hati adalah organ yang sangat penting dan merupakan organ terbesar di dalam abdomen manusia. Fungsinya adalah banyak termasuk:

Memproses nutrien.

Menghasilkan antibodi.

Penghasilan cecair hempedu.

Penguraian hormon serta sesetengah ubat-ubatan.

Semua fungsi ini adalah sangat penting untuk mengekalkan kesihatan badan. Jika hepatitis berlaku, sebahagian daripada fungsinya mungkin terganggu dan jika radang yang berlaku adalah kronik dan teruk, hati mungkin mengalami kegagalan sehingga hilang semua fungsinya.

Apakah punca hepatitis?

Terdapat pelbagai sebab radang hati termasuk minuman alkohol, mengambil ubat-ubatan terlarang, keracunan ubat, penyakit autoimun dan virus hepatitis.

Di Malaysia, sebab paling kerap ialah virus hepatitis. Virus ini mempunyai banyak jenis iaitu A, B, C, D dan E. Virus B dan C paling kerap menjadi punca hepatitis di negara ini.

Di negara-negara Barat pula, punca utama hepatitis adalah minuman alkohol (
alcoholic liver disease
).

Bagaimanakah virus ini tersebar?

Virus A dan E (jarang berlaku) tersebar melalui makanan. Ia adalah antara punca keracunan makanan. Penghidap virus ini perlu menjalani pengasingan untuk mengelakkan virus tersebar kepada orang lain melalui pencemaran najis. Ia hanya menyebabkan jangkitan akut yang berkekalan selama beberapa minggu.

Virus B, C dan D (biasaanya jangkitan berlaku bersama dengan virus B) pula tersebar melalui beberapa cara termasuk berkongsi jarum picagari, pemindahan darah yang tidak disaring, hubungan seksual dan pemindahan daripada ibu mengandung kepada bayi di dalam perut. Ia menyebabkan jangkitan kronik selama bertahun-tahun.

Apakah tanda-tanda dan simptom-simptom hepatitis?

Kebanyakannya tidak menunjukkan sebarang tanda atau simptom. Jika ada, ia kebiasaannya melibatkan kes akut. Antara tanda dan simptomnya adalah:

Rasa letih.

Kurang selera makan.

Loya dan muntah.

Sakit perut (abdomen).

Kuning pada mata putih dan kulit (jaundis).

Air kencing berubah menjadi warna teh.

Warna najis berwarna pucat atau seperti tanah liat.

Demam.

Apakah komplikasi hepatitis kronik?

Memandangkan kebanyakan pembawa virus (B dan C) tidak mempunyai apa-apa simptom, virus ini boleh merosakkan hati secara diam. Tanpa disedari, hati menjadi rosak, satu keadaan yang disebut sebagai sirrosis hati.

Apabila keadaan ini berlaku, tekanan darah di dalam abdomen akan menjadi tinggi (
portal hypertension
) menyebabkan saluran darah di dalam abdomen membengkak, air terkumpul di dalam abdomen atau busung (
ascites
) dan kedua-dua belah kaki mula membengkak. Jika tekanan terlalu tinggi, salur darah boleh pecah menyebabkan muntah darah.

Perbandingan antara hati normal dan sirosis. Gambar ihsan daripada
Mayo Clinic

Sirrosis hati juga meningkatkan risiko kanser hati. Malah, jangkitan virus C dan B itu sendiri merupakan faktor risiko kepada kanser hati.

Apakah rawatan bagi hepatitis?

Rawatan adalah berbeza mengikut puncanya. Bagi penyakit hati autoimun, rawatan kebiasaannya melibatkan ubat-ubatan yang melemahkan sistem imun badan seperti steroid untuk mengelakkan sistem imun menyerang hati.

Hepatitis disebabkan ubat-ubatan pula diuruskan dengan rawatan konservatif dan sokongan dengan menghentikan ubat terbabit serta memantau fungsi hati dan semasa ke semasa.

Bagi jangkitan virus pula, virus A dirawat dengan rawatan sokongan sahaja kerana ia akan hilang sendiri selepas beberapa minggu. Pesakit perlu diasingkan untuk mengelakkan virus tersebar.

Virus B dan C pula dirawat menggunakan ubat-ubatan khusus. Sejak tahun lepas, kerajaan Malaysia telah memberikan rawatan percuma bagi hepatitis C di beberapa buah hospital seluruh negara.

Vaksin telah diperkenalkan untuk virus B sejak tahun 1992 di Malaysia, menyebabkan penurunan kes hepatitis B. Namun sehingga kini masih tiada vaksin untuk virus C tetapi ubat-ubatan baru bagi virus C adalah efektif dan boleh membunuh keseluruhan virus sehingga pesakit boleh menjadi bebas virus.


Betul Ke Individu Yang Kekurangan Vitamin B12 Berisiko Alami Masalah MENTAL? Bahaya Ini!

Adakah benar kurang vitamin B12 dalam badan boleh menjadi punca kepada wujudnya masalah kesihatan mental? Ikuti kupasan dalam artikel ini untuk mengetahui dengan lebih lanjut.

Bahayakah kurang vitamin B12?

Badan yang tidak mendapat vitamin (apa jua jenis vitamin) mencukupi mengikut keperluan boleh mengalami pelbagai masalah kesihatan dengan tahap keparahan yang berbeza-beza.

Umumnya, vitamin B12 adalah nutrien penting yang hanya ada dalam makanan yang dimakan atau
suplemen tambahan
.

Kurang vitamin B12 dalam badan boleh mendatangkan kesan yang meluas serta menyebabkan gangguan kepada fungsi neutron.

Kekurangan utama vitamin ini berisiko mengakibatkan seseorang mengalami
gejala psikiatri yang serius seperti halusinasi
.

Mengalami kegelisahan,
serangan panik
 dan kemurungan juga disebut sebagai antara tanda-tanda kekurangan vitamin ini dalam badan.

Oleh sebab kekurangannya boleh menjejaskan tahap kesihatan mental, adalah sangat mustahak untuk menjaga kesihatan dengan sebaik mungkin serta meningkatkan pengambilan vitamin B12 ini.

Sesetengah individu boleh memperolehi semua jumlah vitamin B12 melalui
diet pemakanan
 semata-mata.

Pun begitu bagi individu vegan, mereka mungkin perlu mengambil suplemen setiap hari.

Kajian berkaitan kesihatan mental

Sebuah kajian telah dilakukan oleh
US National library of Medicine National Institutes of Health
 untuk melihat kesan kurang vitamin B12 terhadap kesihatan mental.

Daripada hasil kajian, disimpulkan bahawa kekurangan vitamin B12 akan berlaku seiring peningkatan usia. Dan hanya 10% daripada mereka dengan tahap vitamin B12 sedikit turut mempunyai kadar folat yang rendah.

Disebabkan kekurangan vitamin dan ketidakupayaan mental terjadi dalam kalangan mereka yang berusia, justeru pengambilan supleman vitamin B12 dipercayai dapat kurangkan risiko terutamanya mereka yang mengalami demensia.

Pun begitu, lebih banyak kajian perlu dilakukan untuk menentukan bagaimana vitamin B12 penting secara biologi.

Tanda kurang vitamin B12

Dalam kes yang jarang berlaku, kesan sampingan kurang vitamin B12 melibatkan penurunan kognitif bersama psikosis dan sawan telah dilaporkan terjadi di Cape Verde, Afrika.

Kejadian yang melibatkan seorang wanita berusia 61 tahun dikatakan menderita demensia terbalik (
reversible dementia
) kesan vitamin B12 yang kurang di dalam badan.

Wanita malang itu ditemui di jalanan dalam keadaan tanpa pakaian dan berhalusinasi mengenai saudara yang telah mati dan bertindak paranoid dengan menuduh keluarga melakukan cubaan meracuni dirinya.

Dia telah dibawa ke hospital untuk menjalani ujian dan setelah semuanya pulih, hasil diagnosis menunjukkan bahawa wanita terbabit kekurangan vitamin B12 dan juga mengalami
hyperhomocysteinemia
yang teruk.

Antara simptom lain kekurangan vitamin ini termasuklah:

Kulit pucat atau kekuningan

Ulser mulut

Kerengsaan

Kemurungan

Penglihatan terganggu

Sekiranya masalah kekurangan ini dibiarkan tanpa rawatan, ia boleh mengakibatkan keadaan kesihatan
sistem saraf
, ketidaksuburan, keadaan jantung,
komplikasi kehamilan
 serta
kecacatan kelahiran.

Ia juga boleh mengakibatkan gejala psikiatri walaupun tanpa anemia dan berisiko menyebabkan kerosakan neurin yang tidak dapat dirawat.

Dalam 1 kajian Finland menyatakan wujud perkaitan antara vitamin B dengan tahap kesihatan yang baik.

Penyelidikan itu mendapati bahawa tahap vitamin B12 yang tinggi dalam aliran darah dikaitkan dengan hasil positif bagi individu yang dirawat dengan masalah kemurungan.

Pengkaji daripada Finland menunjukkan bahawa kurang vitamin B12 boleh menyebabkan pembentukan homosistein dalam darah yang dapat memburukkan lagi gejala kesihatan mental termasuk kemurungan.

Kepentingan vitamin B12

Daripada artikel di atas menunjukkan bahawa vitamin B12 penting untuk kesihatan mental, namun bagaimana pula dengan kesihatan badan secara umumnya?

Berikut adalah antara manfaat vitamin B12 ini:

#Memberi tenaga

Vitamin B12 mengekalkan makanan dan kesihatan sel. Tanpanya, sel akan berasa lapar dan anda berada dalam keadaan lemah sepanjang masa.

#Melindungi jantung

B12 adalah penting untuk nutrisi jantung dan sistem kardiovaskular secara keseluruhan. Fungsinya adalah untuk membuang semua protein berbahaya – homocysteine di dalam darah.

Jika protein ini bebas di dalam darah, ia akan merosakkan arteri dan menyebabkan radang dan penyakit jantung.

#Menyokong tulang

Kajian menemui bahawa vitamin B12 diperlukan untuk perkembangan tulang. Ia membantu
mencegah osteoporosis
 atau masalah tulang lain.

#Penghalang proses penuaan

Terdapat banyak faktor negatif penyebab replikasi DNA, seperti bahan radikal bebas, toksik di dalam darah, gula tinggi dalam darah dan paras lemak omega-6 tinggi dalam diet.

B12 mempunyai peranan dalam menyokong kesihatan DNA dan membuatkan sel dalam badan kekal muda.

#Pelindung kesihatan otak

Vitamin B12 membantu melindungi sel saraf dan
myelin sheath
sel anda. Faktor ini terlibat dengan
penyakit Alzheimer.

Jadi kebaikan vitamin ini bukan hanya tertakluk pada kesihatan mental tetapi secara keseluruhannya.

Jika terdapat sebarang pertanyaan, dapatkan rundingan dan nasihat daripada doktor pakar.


6 Tip Tentang Keselamatan Di Tempat Kerja, #5 Adalah Yang Paling Penting!

Keselamatan di tempat kerja adalah aspek yang paling penting dalam memastikan
 produktiviti kerja individu akan dapat terus meningkat
.

Menurut statistik daripada Jabatan Keselamatan dan Kesihatan Pekerjaan, jumlah kemalangan pekerjaan yang dilaporkan sehingga April 2018 adalah sebanyak 1251 kes dengan kematian sebanyak 71 orang, sementara 58 orang hilang upaya kekal.

Kemalangan pekerjaan adalah sesuatu yang boleh dielakkan dan ia tidak seharusnya berlaku.

Langkah keselamatan di tempat kerja harus diambil untuk elak jadi perkara yang tidak diingini.

6 tip keselamatan di tempat kerja

1. Peka dengan keadaan sekitar

Anda harus mengetahui risiko serta bahaya yang mungkin berlaku di tempat kerja dengan cara mengetahui tempat, prosedur atau keadaan yang berisiko agar kemalangan akan dapat dielakkan.

Berikut adalah antara perkara yang paling penting:

Minyak yang tertumpah di atas lantai

Tangga di hadapan pintu. Jika pintu dibuka dari arah yang tidak dilihat, tangga tersebut berisiko untuk jatuh

Luka pada badan. Ia mungkin membawa kepada jangkitan yang serius. Sila dapatkan
 kit bantuan pertama (
first

aid
)
 untuk mencuci luka tersebut

Pisau yang terdedah di pantri. Elakkan daripada membiarkan pisau terdedah. Seeloknya ia ditutup atau diletakkan terbalik di tempat yang sepatutnya.

2.
Pastikan postur badan anda betul

Jika pekerjaan anda memerlukan anda untuk duduk dalam tempoh yang lama seperti menghadap komputer, pastikan bahu anda sejajar dengan pinggul bagi mengelakkan masalah sakit belakang.

Apabila mengangkat barang, gunakan teknik yang betul
 dan elakkan daripada membongkok
.

Sebaiknya, gunakan perabot dan perkakas yang mesra pengguna untuk mencegah daripada masalah kesihatan tertentu.

3. Berhenti rehat dari kerja seketika

Antara punca berlaku kemalangan adalah kerana hilang fokus.

Bekerja dalam tempoh yang lama mendedahkan diri anda kepada hilang daya tumpuan.

Rehat yang singkat mampu
mengembalikan semula tenaga
 dan membuatkan anda segar.

Antara tip yang boleh digunakan adalah melakukan tugas yang paling susah sewaktu tumpuan anda paling tinggi, contohnya di waktu pagi.

4. Kurangkan stres di tempat kerja

Tekanan atau stres
 boleh membawa kepada kemurungan dan kurang fokus.

Antara perangsang stres adalah waktu bekerja yang lama, kerja yang terlalu banyak dan hubungan kurang baik antara pekerja dan majikan.

Kedua-dua pihak, pekerja dan majikan, harus bekerjasama mewujudkan suasana kerja yang positif dan seronok.

Semua orang harus bertimbang rasa dan tidak mementingkan diri sendiri.

Jika suasana seperti ini dapat diwujudkan, pastinya produktiviti kerja akan meningkat.

5. Laporkan sebarang keadaan yang tidak selamat

Keadaan seperti mesin rosak, paip bocor atau kebakaran harus dilaporkan kepada penyelia atau pihak yang terbabit.

Ini adalah sangat penting bagi
mengelakkan keadaan menjadi lebih parah
.

Contohnya, jika ada kerosakan pada penghawa dingin di dalam pejabat, ia harus diperiksa oleh pihak tertentu.

Walaupun hanya melibatkan satu penghawa dingin, ia mungkin disebabkan oleh kebakaran kecil pada wayar yang boleh tersebar ke bahagian lain.

6. Gunakan pakaian keselamatan yang sepatutnya

Pakaian keselamatan tidak direka melainkan untuk
mengelakkan kemalangan berlaku
.

Terutamanya bagi sektor pembuatan, yang mencatitkan angka tertinggi kemalangan pekerjaan seperti yang dilaporkan oleh Jabatan Keselamatan dan Kesihatan Pekerjaan, penyelia atau majikan harus memastikan semua pekerjanya mematuhi prosedur keselamatan yang betul.

Keselamatan di tempat kerja adalah tanggungjawab bersama antara pekerja dan majikan.

Kesedaran harus dipupuk terlebih dahulu agar ia menjadi satu budaya yang sihat dan penting dalam aspek kesihatan dan keselamatan di tempat kerja.

Di sebalik keuntungan yang dikejar, keselamatan adalah perkara yang perlu menjadi keutamaan. Jangan disebabkan kecuaian kita, orang lain terpaksa menganggung derita.

Anda mungkin berminat untuk membaca:

Tip Menjadikan Kehidupan Lebih Produktif

Ketegangan Leher Semasa di Pejabat? 7 Tip Untuk Melaraskan Tempat Kerja Anda

PMS Menjejaskan Produktiviti Kerja, Bagaimana Menguruskannya?


Hah, Jantung Boleh Membengkak? Ketahui 10 Penyebab Utama Jantung Menjadi Besar!

Pernahkah anda dengar mengenai penyakit jantung membengkak? Jantung bengkak atau
cardiomegaly
 bukanlah sejenis penyakit dan selalunya berlaku disebabkan kondisi lain. Namun, apakah punca jantung bengkak?

Terma
cardiomegaly
 merujuk kepada saiz jantung yang semakin membesar atau membengkak. Ia dapat dikesan ketika melakukan ujian X-ray.

Walau bagaimanapun, punca jantung bengkak perlu diperiksa dengan lebih lanjut menggunakan beberapa ujian lain.

Ingin tahu lebih lanjut mengenai penyakit jantung bengkak serta puncanya? Mari ikuti penjelasan kami di bawah.

Baca lebih lanjut tentang Kesihatan Jantung
di sini.

Apakah maksud jantung bengkak?

Seperti namanya, jantung membengkak (
cardiomegaly
) bermaksud saiz jantung yang lebih besar daripada normal.

 Untuk pengetahuan anda, jantung boleh membesar jika otot bekerja dengan kuat sehinggakan ia menebal dan kamar jantung membesar.

Jantung membengkak boleh berpunca daripada stres jangka pendek terhadap badan seperti kehamilan, atau penyakit seperti lemah otot jantung, penyakit arteri koronari, masalah injap jantung dan aritmia.

Jantung boleh membengkak dengan dua cara:

Dilatation
 – Dinding jantung menjadi nipis dan lemah ketika jantung menjadi semakin besar. Pembengkakan jantung jenis ini boleh menyebabkan kegagalan jantung.

Hypertrophy

– Dinding jantung membengkak dan menyebabkan jantung menjadi kurang efisien. Kondisi ini sering terjadi kepada atlet dan wanita mengandung yang menggunakan jantung secara berlebihan.

Punca jantung bengkak

Sebenarnya, ada banyak punca di sebalik penyakit ini. Antaranya ialah:

1. Tekanan darah tinggi

Tekanan darah tinggi atau hipertensi
 merupakan salah satu punca jantung bengkak. Penyakit ini memaksa jantung untuk mengepam darah dengan lebih kuat ke seluruh badan dan menyebabkan otot jantung menjadi tebal.

Selain itu, hipertensi juga boleh menyebabkan ventrikel kiri untuk membesar dan menyebabkan otot jantung menjadi lemah. Tekanan darah tinggi juga boleh menyebabkan kamar jantung bahagian atas menjadi besar.

2. Penyakit injap jantung

Di dalam jantung kita, terdapat 4 injap yang berfungsi untuk memastikan darah mengalir mengikut arah yang betul.

Walau bagaimanapun, jika injap ini tercedera oleh kondisi seperti
demam reumatik,
 jangkitan,
degupan jantung tidak tetap
 (aritmia), rawatan kanser atau ubat-ubatan tertentu, jantung anda berisiko untuk membengkak.

Bukan itu sahaja, injap yang tidak berfungsi dengan baik juga akan menyebabkan darah tidak dapat mengalir dengan betul. Oleh sebab itu, jantung terpaksa mengepam dengan lebih kuat daripada biasa.

3. Punca jantung bengkak: kardiomiopati

Penyakit ini menyebabkan jantung anda mengalami kesukaran untuk mengepam darah ke seluruh badan. Lama-kelamaan, jantung anda akan semakin membesar untuk mengepam lebih banyak darah.

Selalunya, pesakit akan alami simptom seperti sesak nafas dan
buku lali membengkak.
 Pesakit juga mungkin akan alami pening kepala dan juga sakit dada.

4. Hipertensi pulmonari

Hipertensi pulmonari merupakan tekanan darah tinggi di dalam arteri yang menghubungkan organ jantung dan juga paru-paru.

Penyakit ini menyebabkan jantung perlu mengepam darah dengan lebih kuat di antara jantung dan juga paru-paru. Akibatnya, bahagian kanan jantung anda mungkin akan membengkak.

5. Penyakit arteri koronari

Individu yang mengalami kondisi ini mempunyai
plak lemak dalam kawasan arteri
 yang boleh menghalang pengaliran darah dan menyebabkan sakit jantung.

Apabila satu bahagian otot pada jantung mati, jantung anda terpaksa bekerja dengan lebih kuat untuk mengepam darah ke seluruh badan anda.

Lama-kelamaan, jantung akan membengkak kerana terpaksa bekerja dengan lebih keras.

6. Punca jantung bengkak: penyakit tiroid

Kedua-dua jenis
penyakit tiriod iaitu hipertiriodisme dan hipotiriodisme
 boleh menyebabkan masalah jantung yang membuatkan jantung membengkak.

Jika kondisi ini tidak dirawat, penyakit tiroid boleh menyebabkan tekanan darah tinggi, peningkatan kolesterol dalam darah, degupan jantung tidak teratur dan jantung membengkak.

7. Pernah mengalami serangan jantung

Jantung manusia boleh menjadi lemah
selepas terkena serangan jantung
. Oleh sebab itu, otot yang lemah mungkin akan membengkak atau membesar untuk terus berupaya mengepam darah ke seluruh badan.

8. Punca jantung bengkak: obesiti

Mempunyai terlalu banyak lemak badan boleh menyebabkan tekanan darah tinggi. Seperti yang dijelaskan di atas, tekanan darah tinggi merupakan salah satu punca utama jantung membengkak.

9. Kurang bersenam

Mereka yang mempunyai
gaya hidup sedentari
 lebih berisiko untuk menghidap pelbagai jenis penyakit termasuklah penyakit arteri koronari dan juga tekanan darah tinggi.

Semua penyakit ini akan meningkatkan risiko jantung membengkak pada masa hadapan.

10. Umur yang kian meningkat

Apabila kita semakin tua,
arteri kita akan kehilangan keanjalannya
.

Apabila salur darah ini jadi semakin ‘keras’, mudah untuk kita mengalami tekanan darah tinggi yang juga merupakan salah satu faktor utama jantung membengkak.

Kesimpulan

Jika anda mempunyai sejarah keluarga mengenai penyakit jantung bengkak
seperti kardiomiopati
, pastikan anda berjumpa doktor secepat mungkin.

Kondisi ini dapat dirawat dan dielakkan jika ia dikesan dengan lebih awal.

Untuk mengelakkan penyakit jantung bengkak, pastikan anda menjauhi faktor risiko penyakit ini seperti amalan merokok, mempunyai tekanan darah tinggi,
kolesterol tinggi
 dan juga
diabetes.

Pastikan anda makan secara sihat dan selalu bersenam.

Mengawal tekanan darah tinggi
 dengan diet, senaman dan ubat-ubatan juga boleh mengelakkan anda daripada mengalami masalah jantung membengkak pada masa hadapan.

Kini anda telah mengetahui 10 punca jantung bengkak!


Alamak, Bayi Dalam Kandungan Terbelit Tali Pusat - Ibu JANGAN PANIK, Buat 2 Benda Ini!

Terdapat beberapa mitos berkenaan kes bayi terbelit tali pusat
ketika hendak melahirkan bayi
.

Ada individu yang mempercayai bahawa kondisi ini berlaku akibat ibu makan mi segera atau pakai selendang berbelit-belit ketika sedang hamil. Mitos ini adalah karut dan tidak sepatutnya menjadi kepercayaan masyarakat moden kini!

Tali pusat merupakan perantara utama bayi dalam kandungan dengan ibunya. Ia merupakan jambatan yang berfungsi membekalkan oksigen dan nutrisi kepada bayi dalam kandungan.

Namun begitu terdapat beberapa komplikasi berbahaya yang boleh berlaku kepada bayi dalam kandungan anda berkaitan dengan tali pusat antaranya bayi terbelit dengannya ketika dalam kandungan ibu.

Jom kita sama-sama ikuti artikel ini dengan lebih lanjut!

Apakah nama kondisi ini?

Kondisi yang turut dikenali sebagai
nuchal cord
 ini wajib diketahui oleh ibu bapa kerana ia mungkin boleh mendatangkan bahaya kepada bayi dalam kandungan anda.

Ia berlaku disebabkan tali pusat dipenuhi bahan lembut dan licin yang dikenali sebagai ‘Jelly Wharton’, yang berfungsi melindungi saluran darah bagi membantu menghalang mampatan, simpulan atau belitan yang ketat daripada terjadi.

Namun begitu, anda tidak perlu terlalu risau kerana kebanyakan kes bayi yang mengalami komplikasi ini akan lahir dengan sihat dan sempurna!

Punca berlakunya
nuchal cord

Menurut pakar, kondisi ini hanya berlaku kepada 1 daripada setiap 3 kelahiran bayi. Bagi anda yang tertanya mengapa kondisi ini boleh berlaku, ini merupakan jawapannya:

Pergerakan akrobatik bayi dalam kandungan

Hamil anak kembar

Struktur tali pusat mempunyai kelainan

Air ketuban terlalu banyak

Tali pusat terlalu panjang melebihi 50 – 60 cm

‘Jelly Wharton’ tidak mencukupi lalu menyebabkan tali pusat berpintal

Ibu bapa perlu tahu bahawa kondisi ini akan berlaku secara rawak dan tidak ada kena mengena dengan perbuatan seorang ibu. Perlu ditekankan bahawa kondisi ini adalah tidak berbahaya dan anda boleh melahirkan bayi secara normal.

Simptom bayi terbelit tali pusat

Sebenarnya, tidak banyak simptom yang dapat dikesan sekiranya kondisi ini berlaku. Pun begitu, terdapat beberapa petanda yang mungkin menunjukkan bayi anda terbelit tali pusat antaranya:

Bayi kurang pergerakan

Kadar degupan jantung bayi tidak normal

Bayi tiba-tiba bergerak kuat kemudian beransur kurang

Sebaiknya, anda boleh berjumpa doktor untuk melakukan ultrasound bagi mengesan sebarang kemusykilan yang mungkin dikesan semasa melakukan imbasan kehamilan.

Komplikasi bayi terbelit tali pusat

Secara umumnya, tiada apa yang perlu dirisaukan sekiranya kondisi ini berlaku.

Namun begitu, terdapat juga kemungkinan akan berlaku komplikasi antaranya adalah tali pusat membelit terlalu rapat lalu merencatkan aliran darah. Menurut statistik, kira-kira 10% kematian bayi adalah disebabkan oleh komplikasi ini.

Apa yang perlu ibu bapa lakukan?

Antara kesilapan yang selalu dilakukan oleh ibu bapa adalah panik. Ini hanya akan menyebabkan
 tekanan kepada anda dan juga bayi dalam kandungan
. Jika berlaku apa-apa komplikasi, anda perlu mengikuti panduan ini:

  Jangan panik. Anda sebenarnya tidak perlu melakukan apa-apa sehingga melahirkan bayi. Ini kerana bayi anda sebenarnya mempunyai kebolehan untuk melepaskan diri daripada tali pusat di lehernya dengan sendiri.

 Tunggu dan lihat. Kebanyakan ibu bapa akan mula memikirkan tentang kaedah melahirkan bayi secara pembedahan kerana risau bersalin normal akan mengeruhkan keadaan. Ini sebenarnya bergantung kepada keadaan bayi itu dan pemerhatian doktor. Jika doktor mengesahkan simpulan atau belitan itu terlalu ketat dan boleh mendatangkan bahaya kepada bayi, kebiasaannya doktor akan dapat mengesannya melalui graf jantung bayi dalam kandungan (CTG).

Konklusinya, bertenang dan jangan panik. Kondisi ini sebenarnya adalah normal dan tidak perlu terlalu risau sehingga menjejaskan kesihatan fizikal dan mental anda.

Sebaiknya,
sentiasa berhubung dengan doktor untuk mengetahui perkembangan bayi dalam kandungan
 anda okay!

Baca juga:

Tip Penjagaan Tali Pusat Bayi

Penjagaan Tali Pusat: Apa yang perlu dilakukan?

Bagaimanakah Menjaga Tunggul Tali Pusat Bayi?

Previa Plasenta: Tali Pusat Terlekat di Bawah Bahagian Rahim


Berapa Kali Boleh Bersalin Operation? Ini Risiko Jika Terlebih Czer, Bahaya Untuk Ibu!

Risiko kesihatan akan meningkat bagi setiap prosedur bersalin
operation
. Jadi persoalan utama di sini, berapa kali boleh bersalin secara pembedahan dan apakah antara risikonya? Baca selanjutnya untuk jawapan.

Untuk mendapatkan lebih banyak info tentang Kehamilan, sila dapatkannya
di sini.

Berapa kali boleh bersalin secara pembedahan yang selamat?

Bercakap mengenai jumlah pembedahan czer yang boleh dilakukan dengan selamat, tiada jawapan tepat dapat diberikan.

Ini kerana sesetengah individu boleh menjalani 6-7 pembedahan czer tanpa sebarang masalah. Manakala bagi yang lain, selepas satu pro
sedur kela
hiran caesarean, mereka berdepan masalah serius seperti gangguan spektrum plasenta akreta.

Namun secara amnya, tidak disyorkan untuk menjalani kaedah
bersalin czer
 lebih daripada tiga kali.

Risiko bersalin
operation
 berulang

C-section
 boleh menjadi prosedur yang menyelamatkan nyawa, namun
risiko bersalin secara pembedahan
 tetap ada, terutamanya apabila pakar memotong lapisan kulit, otot dan organ – tisu parut akan wujud.

Parut caesarean boleh menyebabkan
komplikasi pada kehamilan
akan datang pada rahim, plasenta dan perut. Lebih kerap hirisan dibuat, lebih besar risiko komplikasi.

Semasa kehamilan

Selepas prosedur bersalin
operation
, risiko
plasenta previa
 pada kehamilan akan datang meningkat sebanyak 1.5-6 kali ganda.

Plasenta previa adalah keadaan di mana plasenta berkembang di atas saluran serviks. Lebih banyak C-sec yang anda jalani, lebih besar risiko untuk kehamilan seterusnya.

Komplikasi plasenta lain kesan pembedahan czer termasuklah plasenta akreta, plasenta inkreta dan plasenta perkreta.

Kesemua komplikasi ini secara kolektif dirujuk sebagai spektrum plasenta akreta – melibatkan kelekatan placenta ke dalam dinding rahim.

Komplikasi
rahim pecah
 pula adalah pada kadar 0.5%. Ia meningkat seiring dengan jumlah pembedahan czer yang dijalani.

Risiko bersalin
operation
: Semasa kelahiran

Selain risiko berkaitan
tempoh kehamilan
 selepas kelahiran secara czer, prosedur kehamilan czer turut mempunyai risiko tersendiri.

Antara contohnya, pakar bedah tanpa sengaja terpotong dan mencederakan tisu atau organ di sekelilingnya. Situasi itu secara tidak langsung meningkatkan risiko kecederaan usus dan
pundi kencing.

Lekatan (
adhesion
) adalah komplikasi lain yang berpotensi untuk terjadi. Ia boleh berlaku apabila tisu parut bersambung dengan tisu dan organ yang biasanya tidak melekat bersama.

Pelekatan ini akan merumitkan pembedahan akan datang. Ia menjadikannya lebih mencabar untuk membuka rahim dan meningkatkan tempoh masa pembedahan. Kehadiran pelekatan ini juga dikaitkan dengan risiko kecederaan pundi kencing lebih besar.

Pendarahan berlebihan
 juga merupakan faktor risiko untuk mana-mana pembedahan, termasuklah czer.

Berbanding
kelahiran normal melalui faraj,
 C-Sec membawa risiko tertinggi pendarahan selepas bersalin (PPH).

Risiko selepas bersalin
operation

Terdapat perkaitan kuat antara pemulihan hirisan hernia dan czer sebelumnya. Risiko pemulihan akan meningkat seiring bilangan pembedahan yang pernah dialami seseorang.

Parut endometriosis
 boleh berlaku selepas pembedahan czer. Ia boleh berlaku selepas berbulan-bulan, bahkan bertahun-tahun selepas pembedahan – dengan jangka masa purata kejadian 30 bulan. Risikonya adalah 2x ganda berbanding wanita yang bersalin secara faraj.

Seorang wanita itu adalah 5x ganda lebih berisiko mengembangkan masalah darah beku berbahaya apabila hamil. Kelahiran melalui pembedahan pula akan menggandakan risiko itu.

Jangkitan pada
luka pembedahan
 adalah antara komplikasi paling biasa daripada prosedur caesarean. Ia boleh dikaitkan dengan kematian ibu.

Manakala n
ecrotizing fasciitis
 adalah komplikasi teruk yang melibatkan jangkitan
gangren
 dan boleh mengancam nyawa.

Tip merendahkan risiko bersalin
operation

Umumnya, risiko berkaitan pembedahan czer tidak semestinya akan berlaku. Ia bergantung kepada kesihatan keseluruhan dan keadaan kehamilan.

Pun begitu, jika anda perlu menjalani pembedahan czer, terdapat beberapa cara untuk mengurangkan risikonya.

Punca pertama kali bersalin ceaser

Pembedahan czer primer mempunyai risiko tersendiri dan ia juga menetapkan tahap peningkatan risiko untuk kehamilan dan
kelahiran masa akan datang
.

Jika anda merancang untuk mempunyai ramai anak, pertimbangkan risiko pembedahan czer primer pada kehamilan akan datang amat penting. Elakkan daripada menjalani pembedahan caesarean tanpa rundingan pakar perubatan.

Jika sebelum ini terdapat
punca bersalin czer
 yang tidak dapat dielakkan, pembedahan caesar ulangan bukanlah satu-satunya pilihan anda. Kelahiran faraj selepas caesarean (VBAC) adalah antara pilihan yang boleh dipertimbangkan dalam keadaan tertentu.

Baca juga:

Tempoh kehamilan seterusnya

Kehamilan yang berlaku kurang daripada enam bulan daripada pembedahan czer terakhir berisiko lebih besar untuk mendapat kesan buruk. Ini khususnya risiko rahim pecah lebih besar pada mereka yang mempunyai selang masa lebih pendek antara kehamilan.

Penggunaan kontraseptif
 antara kehamilan boleh membantu mengurangkan risiko ini. Berundinglah dengan doktor bagi mengetahui pilihan kawalan kelahiran paling sesuai dengan diri anda.

Masa bersalin
operation

Individu wanita yang menjalani pembedahan caesarean berganda,
waktu bersalin
 itu boleh mengurangkan risiko komplikasi jika ia berlaku pada minggu ke-39 kehamilan.

Amat disyorkan untuk menangguhkan prosedur pembedahan caesarean yang dijadualkan hingga usia kandungan genap 39 minggu.

Kini persoalan mengenai berapa kali boleh bersalin secara pembedahan sudah terjawab. Namun sekiranya terdapat sebarang pertanyaan dan keraguan, berundinglah dengan
doktor pakar sakit puan
 bagi mendapatkan lebih kepastian.


Anak Mengadu Tangan Jadi Gatal & Kemerahan, Itu Petanda Dijangkiti Kudis Buta

“Ibu, tangan abang gatal-gatal lah. Lepas tu ada bintik-bintik merah. Kenapa ni?”
Sebagai ibu, adakah anda boleh mengagak kondisi anak anda ini? Semasa berada di rumah, tidak pula anak anda mengalami keadaan sebegini, tetapi lain pula sejak dia tinggal di asrama. Tangan gatal dan berbintik merupakan antara tanda kudis buta. Tetapi, apakah punca kudis buta?

Anda masih keliru? Mari baca mengenai maksud, punca kudis buta serta simptom-simptomnya.

Untuk mendapatkan lebih banyak informasi berkenaan Kesihatan Kulit, anda boleh klik
di sini
.

Kudis buta?

Ya, kondisi yang sedang anak anda alami adalah
satu keadaan yang disebut sebagai kudis buta
, atau nama lainnya, scabies. Ia adalah satu serangan kulit yang disebabkan oleh sejenis hama,
Sarcoptes scabiei
.

Untuk pengetahuan semua, hama ini boleh tinggal di dalam kulit dengan tempoh beberapa bulan jika ia tidak dirawat.

Bagaimana hama ini boleh membiak? Ia membiak dan ‘menggali’ di atas permukaan kulit anda lalu menghasilkan telur di dalam lubang kulit tersebut.

Kulit akan memberikan
reaksi terhadap hama
 dan sisa hama ini. Inilah yang akan
menyebabkan rasa gatal-gatal
 dan terbentuknya ruam merah pada kulit tersebut.

Anda tidak akan dapat lihat hama dengan mata kasar, tetapi anda boleh melihat kesan kehadirannya melalui pembentukan ruam dan kegatalan.

Adakah kudis buta boleh berjangkit?

Ya, malah ia amat mudah untuk menjangkiti individu lain. Hanya melalui sentuhan fizikal dengan individu yang dijangkiti, anda mungkin akan mendapat kudis ini dengan amat mudah. Selain itu, ia juga mudah dijangkiti melalui pakaian, perabot dan juga tempat tidur.

Oleh sebab itu, pelajar yang tinggal di asrama amat mudah untuk dijangkiti dengan kudis buta. Sentuhan fizikal dan perkongsian bantal atau tilam menjadi punca mengapa ia mudah menjangkiti pelajar-pelajar lain di asrama.

Sinmptom dan punca kudis buta

Pada awal pendedahan terhadap kudis, ia mungkin akan mengambil masa sehingga 6 minggu untuk simptom-simptom jangkitan ini muncul.

Walau bagaimanapun, bagi individu yang pernah dijangkiti kudis buta sebelum ini, simptom-simptom biasanya akan muncul dengan lebih cepat.

Simptom-simptom bagi kudis ini termasuklah ruam dan kegatalan melampau yang akan menjadi lebih teruk pada waktu malam.
Menggaru secara berterusan
 pada kawasan yang dijangkiti akan menyebabkan jangkitan luka.

Sekiranya ini berlaku,
rawatan tambahan dengan antibiotik
 untuk jangkitan kulit akan digunakan. Antara kawasan yang biasanya dijangkiti dengan kudis buta dalam kalangan kanak-kanak dan individu dewasa ialah:

Pergelangan tangan

Siku

Ketiak

Puting

Zakar

Pinggang

Punggung

Kawasan di celah-celah jari

Ruam yang berlaku akan
mempunyai bintik-bintik kecil
 atau ketulan di bawah kulit seperti ketulan jerawat.

Apakah rawatan yang tersedia?

Bagi menghapuskan serangan hama ini,
rawatan biasanya menggunakan salap,
 krim dan losyen khas untuk penyakit ini seperti permethrin dan ivermethrin melalui preskripsi doktor. Anda juga mungkin perlu mengambil sesetengah jenis ubat-ubatan.

Doktor mungkin akan menyuruh anda untuk menggunakan ubat-ubatan ini pada waktu malam, iaitu pada waktu hama ini berada dalam keadaan yang paling aktif.

Ubat-ubatan yang disapu boleh dibasuh pada waktu pagi keesokan harinya. Anda mungkin perlu menyapu ubat-ubatan ini secara berulang selama tujuh hari.

Doktor juga mungkin akan memberikan ubat-ubatan tambahan bagi membantu memberikan kelegaan terhadap simptom-simptom yang kurang menyenangkan.

Baca juga:

Ada Masalah Kudis Buta? Cuba 5 Bahan Natural Ini, Mana Tahu Boleh Elok!

Kudis Buta: Memahami Jangkitan Kutu Sarcoptes Scabiei

Punca kudis buta: Cara menghindarinya

Cara terbaik bagi menghindari jangkitan kudis adalah dengan mengelakkan sebarang hubungan secara fizikal dengan individu yang dijangkiti. Pakaian dan tilam yang dikongsi juga boleh menjadi punca kudis buta.

Cuci pakaian anda dengan menggunakan air panas yang memiliki suhu sekitar 50 darjah Celsius. Begitu juga dengan tilam, sarung tilam, sarung bantal, bantal dan tuala mandi anda.

Sekiranya tilam anda terlalu besar dan berat untuk dicuci, anda boleh memvakumnya dengan menggunakan penyedut habuk vakum. Setelah selesai, buang beg vakum tersebut dan cuci vakum dengan menggunakan cecair peluntur dan juga air panas.

Kesimpulan

Jika anak anda yang tinggal di asrama
mengadu gatal-gatal pada kulit
 dan mempunyai ruam, bawanya berjumpa dengan doktor bagi mendapatkan rawatan yang sepatutnya. Ada banyak perkara yang boleh menjadi punca kudis buta dan ia perlulah dikenal pasti seceoat mungkin.

Walaupun kes kudis ini kerap berlaku di asrama sekolah, ini tidak bermakna bahawa anda yang tinggal di rumah tidak terlepas daripada jangkitan ini.

 Anda masih berpotensi untuk mendapat jangkitan daripada individu lain yang berada di sekitar anda, terutamanya di kawasan tumpuan awam.


4 Perkara Anda TAK HARUS Buat Lepas Bangun Tidur Setiap Pagi, Kalau Dibuat...

Waktu pagi adalah saat yang sangat indah. Udara segar ditambah dengan bunyi kicauan burung (atau mungkin bunyi hon kereta di bandar) membuatkan fikiran lebih segar.

Namun mungkin ada beberapa perkara yang anda selalu lakukan di waktu pagi membuatkan pagi anda tercemar serta terganggu.

Apa perkara yang harus dielakkan di waktu pagi? Baca selanjutnya.

1. Membuka emel atau mesej

Ini adalah kesilapan yang besar. Lambakan emel dan mesej yang masuk ke dalam telefon bimbit atau komputer akan membuatkan anda tertekan dan risau sebelum sempat membuang tahi mata.

Uruskan diri anda terlebih dahulu. Nikmati kesegaran pagi sebelum berfikir tentang kerja.

2. Menangguh rancangan anda untuk bersenam

Kadangkala, waktu pagi juga saat yang sangat selesa untuk sambung tidur. Jadi, rancangan anda untuk bersenam di waktu pagi yang telah direncana sekian lama ditangguhkan dengan alasan masih ada masa.

Jangan! Sekali anda bertangguh, selamanya akan tertangguh.

3. Mandi air panas

Sudah tentu, air panas di waktu pagi adalah sesuatu yang sangat selesa. Malangnya, haba yang menyentuh tubuh anda memberitahu kepada sistem badan untuk mengembangkan otot serta menurunkan kadar degupan jantung. Akhirnya anda akan berada dalam keadaan mengantuk.

Jika mahu segar, mandi dengan air sejuk.

4. Berus gigi sejurus selepas makan

Tunggu selama 30 minit ke 1 jam sebelum berus gigi selepas makan, terutamanya jika anda mengambil makanan atau minuman berasid seperti buah sitrus, tomato atau kopi. Ia boleh merosakkan enamel pada gigi anda.

Hello Health Group
 tidak menyediakan nasihat perubatan, diagnosis atau rawatan.


Masalah Liang Pori Besar

Apakah punca pori terbuka ya?

Kewujudan pori di wajah adalah penting untuk kesihatan kulit, kerana ia akan mengekalkan minyak supaya kulit menjadi lembut dan terhidrasi.

Masalah liang pori besar bagi sesetengah individu mungkin lebih ketara bergantung kepada jenis kulit.
Liang pori yang besar
 tidak mungkin akan dapat dihilangkan terus.

Berita baiknya artikel ini akan membantu anda untuk menjadinya kurang ketara, sekali gus membantu mengembalikan keyakinan anda.

Untuk mendapatkan lebih banyak info tentang Kesihatan Kulit, sila dapatkannya
di sini
.

Punca pori terbuka terjadi

Terdapat 2 jenis pori; satu pori mengeluarkan minyak semula jadi dari badan – dipanggil sebum, manakala lagi satu pori mengeluarkan peluh.

Kadang-kala pori yang mengeluarkan minyak akan tampak lebih besar.

Menurut kajian, antara punca liang menjadi besar adalah;

Faktor genetik, memiliki kulit secara semula jadi tebal dan berminyak cenderung memiliki liang pori besar.

Peningkatan usia.

Sinaran matahari
.

Sebum berlebihan mengakibatkan kelenjar sebaceous menghasilkan banyak minyak dan menyebabkan
kulit jadi berminyak.

Keanjalan kulit di sekeliling liang semakin berkurang.

Peningkatan jumlah folikel rambut.

Minyak terkumpul di liang dan bercampur dengan kotoran, bakteria dan alat solekan, menyebabkan pori tersumbat. Jika terus tersumbat,
jerawat boleh muncul.

Kulit menebal, menyebabkan sel-sel kecil berkumpul di sekeliling liang, menjadinya kelihatan lebih besar.

Bintik hitam.

Lelaki lebih cenderung memiliki liang pori besar kerana faktor genetik dan peningkatan pengeluaran minyak.

Tip membantu atasi punca pori terbuka

Antara
cara kecilkan liang pori:

Membersihkan

Salah satu cara yang paling mudah dan cepat untuk mengecilkan pori adalah dengan melaksanakan rutin harian dengan menjaga kulit agar kekal bersih.

C
uci muka
 dua kali sehari dengan pencuci yang bersesuaian dengan wajah anda.

Sekiranya kulit wajah anda jenis berminyak,
pilih pencuci
yang berasaskan gel.

 Ini kerana pencuci berasaskan gel dapat membantu membersihkan minyak dari pori dan menjadikannya kurang ketara, berbanding pencuci yang mengandungi pelembab, ia akan meningkatkan kuantiti minyak.

Pengelupasan bantu atasi punca pori terbuka

Individu yang memiliki kulit berminyak perlu
mengelupaskan atau
scrub

(exfoliating)
sekali atau 2 kali seminggu.

Proses ini dapat menyingkirkan sel kulit mati, kotoran, minyak berlebihan dari lapisan atas kulit serta mencerahkan tekstur kulit.

Walau bagaimanapun, elakkan untuk melakukan proses pengelupasan atau
scrub
 lebih dari 2 kali seminggu kerana ia boleh mengeringkan kulit.

Pilih produk berasaskan air

Untuk kulit berminyak, anda perlu memastikan bahawa anda memilih produk yang berasaskan air untuk mengelakkan lebihan minyak untuk masuk ke dalam pori.

Ini kerana jika anda menggunakan produk yang berasakan minyak, ia akan menjadikan kulit anda semakin berminyak dan liang pori akan semakin membesar.

Losyen pelembap

Idea untuk melembapkan kulit untuk kulit berminyak mungkin tampak agak janggal. Walau bagaimanapun, ia membantu mengurangkan pembesaran pori.

Memilih pencuci berasaskan minyak mungkin akan menyumbatkan pori, namun berbeza dengan
losyen pelembap
 yang digunakan selepas mencuci mendatangkan manfaat.

Ini kerana pelembap menghidrat dan melembutkan kulit serta membantu sebum untuk dapat menembusi permukaan kulit dengan lebih dalam.

Baca juga:

Punca pori terbuka boleh diatasi dengan #
Topeng tanah liat

Menggunakan topeng tanah liat untuk sekali atau 2 kali seminggu dapat membantu menghilangkan minyak dari liang-liang dan mengelakkannya dari menjadi lebih besar serta menjadikannya kurang ketara.

Walau bagaimanapun, adalah idea yang baik untuk tidak melakukannya pada hari sama anda
exfoliating
 akan menyebabkan kulit menjadi kerengsaan dan boleh menngakibatkan pori semakin membesar dan jerawat akan muncul.

Rawatan

Penggunaan kaedah seperti retinoid, asid salisilat, asid alpha hydroxy atau benzoyl peroksida tidak akan hanya mengurangkan saiz liang tetapi juga akan membantu memusnahkan bakteria yang menyebabkan jerawat dan merawat kerosakan matahari.

Pengelupasan kimia

Merupakan satu proses yang perlu dijalankan di pusat rawatan yang akan menggunakan pelbagai jenis asid kekuatan-preskripsi termasuk
salicylic,
laktik, retinol, dan trikloroasetetik.

Ia berfungsi untuk menghilangkan lapisan luar kulit mati anda – memberikan kulit yang lebih segar, sihat dan lembut.

IPL Photofacial

Intense Pulsed Light
(IPL) juga merupakan satu kaedah rawatan di pusat rawatan yang berfungsi untuk mengetatkan liang-liang dan memberikan
kulit kecerahan
sekata, dan menangani bintik merah yang tidak dikehendaki.

Solekan, boleh tutup punca pori terbuka

Pastinya perkara pertama yang anda akan lakukan apabila mengesan liang pori yang besar di wajah anda adalah ingin menutupnya
dengan solekan
.

Tetapi pastikan produk yang ingin anda gunakan adalah betul dan sesuai untuk mengatasi masalah liang pori anda, seperti produk tersebut harus merupakan produk formula bebas minyak yang dapat membantu mengatasi masalah pori anda.

Cuci solekan

Seandainya anda gemar mengenakan alat solek di wajah, pastikan anda menanggalkan dan mencucinya sebelum anda tidur, kerana ia dapat mengelakkan pori anda dari tersumbat dan pengumpulan bakteria.

Pelindung matahari

Memakai pelindung matahari adalah amat penting untuk melindungi kulit dari pancaran matahari.

Jika kulit terkena sinaran matahari, ia mungkin menyebabkan kulit akan kering. Jika
kulit kering
, liang pori akan lebih kelihatan besar.

Liang pori
pada pipi,
 hidung, dan dahi anda akan kelihatan lebih jelas dan besar mengikut
peningkatan usia,
 atau apabila liang tersumbat.

Memastikan kulit sentiasa bersih, mengelakkan sinaran matahari adalah dua cara yang terbaik untuk mengurangkan punca pori terbuka.


Usah Abaikan Simptom Haid Yang Teruk, Itu Mungkin Petanda Fibroid Rahim!

Fibroid adalah ketumbuhan
bersifat jinak (bukan kanser) yang terbentuk dari tisu otot rahim.
 Sudah ramai wanita terjejas dengan fibroid rahim. Masalahnya, walaupun kondisi ini mempunyai gejala yang jelas, namun kebanyakan wanita tidak alami sakit fibroid.

Manakala, mereka yang mengalami kesakitan pula tidak pasti sama ada rasa sakit yang dirasai berkaitan dengan fibroid atau tidak.

Sesetengah petanda pula mungkin boleh dikelirukan dengan penyakit lain.

Hal ini menyebabkan ramai wanita tertanya-tanya persoalan seperti, “Bagaimana rasanya sakit fibroid?”

Jika soalan ini turut terlintas di fikiran anda, ketahui jawapannya dengan mengikuti kupasan ini hingga ke penghujung, okey?

Untuk mengetahui lebih banyak info tentang Fibroid Rahim, sila dapatkannya
di sini.

Sakit fibroid, bagaimana cara mahu kenal pasti?

Berikut adalah antara simptom fibroid rahim yang sering menjadi rujukan:

Kerap atau sukar kencing.

Penambahan berat badan.

Sakit belakang atau kaki.

Pendarahan haid yang berat atau tidak konsisten.

Alami kesakitan atau tekanan di kawasan pelvis.

Rasa sakit semasa atau selepas melakukan hubungan seksual.

Kembung atau bengkak di bahagian bawah perut.

Haid yang berlangsung melebihi tempoh seminggu.

Sembelit, cirit-birit, dan ketidakselesaan rektum.

Jadi, apa rasa sakit fibroid?

Sebilangan wanita menyamakan sakit fibroid seperti pecah apendiks atau rasa senggugut menyakitkan yang tidak berkesudahan.

Ketidakselesaan ini juga boleh menyukarkan tidur. Kesakitan yang dialami boleh menyebabkan anda bangun secara mengejut pada waktu malam.

Tambahan itu, rasa sakit fibroid boleh bertambah teruk sekiranya anda memiliki ketumbuhan fibroid yang banyak.

Pesakit mungkin memiliki beberapa fibroid pada bahagian rahim yang berlainan, yang kesemuanya tumbuh dengan kadar yang berbeza dan menyebabkan masalah berlainan.

Selain itu, ia juga
berupaya menjejaskan peluang untuk hamil.

Sekiranya salah satu atau kesemua fibroid menjadi terlalu besar, simptomnya yang menyakitkan boleh mengekang anda daripada menyelesaikan aktiviti harian.

Di samping itu, fibroid sangat kerap berlaku dan jika anda mempunyai beberapa gejala seperti yang disebutkan di atas, kemungkinan untuk kalian menghidapnya adalah tinggi!

Pun begitu, kebanyakan wanita yang mengalami gejala kurang jelas seperti
kekejangan, keletihan, mual, pening
, dan demam sering kali memandangnya sebagai sakit biasa.

Kebenarannya hanya terbongkar apabila mereka menjalani pemeriksaan bersama pakar sakit puan.

Malangnya, sakit fibroid berisiko untuk bertambah teruk dan sesetengahnya boleh memicu masalah yang lebih rumit jika tidak dirawat segera!

Mengapa fibroid sangat menyakitkan?

Pertumbuhan fibroid dikaitkan dengan hormon, pil pencegah kehamilan, pengamalan makanan seperti daging diproses, bergaram tinggi, dan produk tenusu tinggi lemak.

Menurut
Office on Women’s Health
, estrogen dan progesteron merangsang pembentukan lapisan rahim pada setiap kitaran haid sebagai persediaan untuk kehamilan. Ia juga menyebabkan fibroid membengkak.

Bagi menjawab soalan mengapa fibroid sangat menyakitkan, terdapat pelbagai sebab, antaranya:

Fibroid kehabisan bekalan darah:
 Fibroid mempunyai bekalan darah yang terhad dan habis ketika ia menumbuh. Apabila fibroid merosot, banyak gejala yang menyakitkan bakal muncul.

Lokasi:
 Mana-mana fibroid yang terletak di dalam dinding rahim (
intramural fibroids
) atau tepat di bawah lapisan rahim (
submucosal fibroids
) berupaya ‘memaksa’ perubahan abnormal pada bentuk rahim, lantas memicu rasa sakit, tekanan, pendarahan berat, dan komplikasi lain. Fibroid yang tumbuh di luar rahim (
subserosal fibroids
) secara umumnya menekan pundi kencing, rektum, dan organ lain. Fibroid yang terletak di saraf
sciatic
juga boleh menyebabkan sakit belakang.

Berat:
 Bukan semua fibroid mencetuskan rasa sakit. Kebiasaannya, berat ketika ia membesar yang
menyebabkan tekanan pada organ dalaman.
 Apabila ini berlaku, berat fibroid bakal menyebabkan kesakitan.

Pintalan dan jangkitan:
 Sesetengah fibroid digantung oleh ‘benang nipis’ atau tangkai di dalam atau di luar rahim. Ini digelar
pedunculate fibroids
dan ia amat cenderung untuk berpintal. Apabila ia memintal, bekalan darah akan terputus lantas memicu sakit fibroid.

Bagaimana fibroid didiagnosis?

Doktor atau pakar sakit puan anda boleh mengesan perubahan abnormal dalam bentuk rahim semasa pemeriksaan pelvis rutin.

Sekiranya anda tiada mengalami sebarang simptom, ada beberapa ujian yang boleh mereka jalankan untuk memastikan sama ada anda memiliki fibroid atau tidak.

Selain ujian fizikal, mereka boleh melakukan
ultrabunyi pelvis untuk mengambil imej rahim anda.
 Ia bantu menunjukkan ukuran setiap fibroid, jika ada.

Di samping itu, teknik pengimejan lain yang boleh dicuba adalah MRI.

Ia dapat mengesan fibroid yang tidak dapat dilihat ketika ultrabunyi serta memberikan ukuran dan kedudukan fibroid secara terperinci.

Menghilangkan rasa sakit fibroid secara kekal!

Berita baik untuk penghidap fibroid, terdapat pelbagai jenis pilihan rawatan yang boleh dibuat.

Usaha mengubati fibroid rahim tidak semestinya perlu berakhir dengan histerektomi atau myomektomi.

Kedua-dua prosedur tersebut adalah pembedahan invasif yang memerlukan pembuangan rahim sepenuhnya/sebahagian atau mengeluarkan fibroid tanpa menyingkirkan rahim.

Sekiranya pembedahan tidak sesuai untuk anda dan ingin mengekalkan rahim,
rawatan uterine fibroid embolization (UFE) boleh menjadi pilihan!

UFE adalah prosedur kurang invasif yang berfungsi dengan memotong aliran darah ke semua fibroid, untuk membuatnya mengecut.

UFE juga berisiko rendah dan prosedur bersifat kurang invasif yang boleh menjadi alternatif kepada pembedahan!


Antroskopi Pergelangan Tangan

Ketahui asas-asasnya

Apa itu Antroskopi Pergelangan Tangan?

Artroskopi (pembedahan lubang kunci) adalah prosedur yang dijalankan untuk memerhatikan struktur dalaman sendi dengan memasukkan wayar dengan kamera dan cahaya yang dipasanhlg pada bahagian atas wayar ke dalam sendi melalui insisi kecil yang dibuat di atas kulit. Apabila melakukan Artroskopi, pakar bedah boleh merawat masalah sendi lain dengan memasukkan beberapa instrumen pembedahan khas ke dalam sendi dengan cara yang sama seperti kamera.

Mengapa Artroskopi Pergelangan Tangan dilakukan?

Doktor anda akan mengarahkannya jika anda mengalami salah satu daripada isu berikut:

Kesakitan pergelangan tangan: Artroskopi membolehkan pakar bedah untuk mengetahui punca sakit pergelangan tangan anda.

Membuang hidrosista: ini adalah poket kecil yang mengandungi cecair dari sendi pergelangan tangan. Ia biasanya tidak berbahaya tetapi boleh menyebabkan kesakitan dan menghadkan pergerakan pergelangan tangan.

Ligamen yang pecah: ligamen adalah jalur tisu yang menyambungkan di antara tulang-tulang. Sesetengah ligamen di pergelangan tangan memastikan tulang karpal stabil dan membolehkan pergelangan tangan bergerak dengan mudah. Ligamen yang pecah boleh dirawat melalui pembedahan ini.

Sindrom terowong Karpus: Sindrom terowong Carpal berlaku apabila saraf yang melalui beberapa tulang dan tisu di pergelangan tangan anda bengkak dan dirangsang. Dengan Artroskopi, kawasan yang dilalui saraf tersebut diperluaskan untuk melegakan tekanan dan kesakitan.

Pergelangan tangan patah: Artroskopi boleh dilakukan untuk membuang serpihan tulang dan menyusun semula tulang pergelangan tangan anda.

Faktor-faktor Risiko

Apakah risiko Artroskopi di Pergelangan Tangan?

Artroskopi pergelangan tangan biasanya hanya menggunakan insisi yang sangat kecil pada kulit, berbanding pembedahan tradisional. Ia mempunyai lebih banyak kelebihan:

Kurang kesakitan dan kekakuan;

Kurang komplikasi yang berlaku;

Pulih lebih cepat dari pembedahan.

Insisi kecil biasanya pulih dengan cepat dan anda dapat kembali ke aktiviti normal dengan cepat dalam masa beberapa hari selepas pembedahan. Walau bagaimanapun, jika pembedahan menjejaskan tapak besar di sendi pergelangan tangan, ia mungkin mengambil masa beberapa minggu untuk pergelangan tangan sembuh sepenuhnya.

Ahli fisioterapi anda akan membimbing anda melakukan beberapa latihan kecil di jari dan tangan. Ini boleh membantu pergelangan tangan anda boleh berfungsi dengan normal dan fleksibel seperti dahulu.

Komplikasi umum dari Artroskopi adalah seperti berikut:

Sakit;

Pendarahan;

Jangkitan di tapak pembedahan (luka);

Tidak estetik

Komplikasi khas apabila menjalani Artroskopi pergelangan tangan termasuklah :

Pendarahan ke dalam sendi;

Jangkitan di sendi pergelangan tangan

Kesakitan yang luar biasa, kekakuan dan kehilangan keupayaan untuk menggunakan lengan, tangan (sindrom sakit kompleks sekawasan);

Kerosakan saraf;

Luka di tendon

Adalah penting anda memahami risiko dan komplikasi sebelum menjalani pembedahan ini. Sekiranya anda mempunyai sebarang pertanyaan, sila berunding dengan doktor atau pakar bedah anda untuk maklumat lanjut.

Ketahui apa yang berlaku

Apakah persediaan yang perlu saya lakukan sebelum menjalani Artroskopi pergelangan tangan?

Terdapat pelbagai kaedah anestetik. Doktor anda dengan jelas akan memberi arahan kepada anda apa yang perlu dilakukan sebelum pembedahan, termasuk apa yang anda boleh makan sebelum itu. Dalam kebanyakan kes, anda perlu memulakan puasa selama enam jam sebelum pembedahan. Anda boleh minum, seperti kopi, beberapa jam sebelum pembedahan.

Apa yang berlaku semasa Artroskopi pergelangan tangan?

Pembedahan biasanya akan mengambil 40 minit.

Pakar bedah akan membuat 2-4 insisi kecil di sekeliling sendi. Dia akan masukkan prob kecil ke dalam salah satu dari insisi untuk melihat di dalam sendi. Sekiranya pakar bedah melihat beberapa kecederaan pada sendi yang boleh dirawat dengan segera semasa pembedahan, dia akan mengambil instrumen pembedahan dan memasukkannya ke dalam sendi melalui insisi yang lain.

Jika anda mempunyai sebarang pertanyaan atau kebimbangan, sila berunding dengan doktor atau pakar bedah anda untuk maklumat lanjut.

Pemulihan

Apa yang berlaku selepas Artroskopi pergelangan tangan?

Anda boleh balik ke rumah pada hari yang sama.

Ahli terapi fizikal anda akan mengajar anda beberapa latihan dan memberikan nasihat untuk membantu anda pulih sebaik sahaja pembedahan. Anda mungkin mengambil masa tiga bulan untuk kembali melakukan aktiviti seperti biasa.

Bersenam secara kerap akan membantu anda untuk kembali ke aktiviti normal secepat mungkin. Sebelum anda mula bersenam, minta nasihat pegawai perubatan atau doktor anda.

Kebanyakan orang boleh pulih dengan cepat tetapi proses untuk mengurangkan kesakitan dan kembali melakukan aktiviti seperti biasa akan mengambil masa lebih lama. Simptom-simptomnya mungkin berulang dalam satu jangka masa.

Sekiranya anda mempunyai sebarang pertanyaan, sila berunding dengan doktor bagi memahami rawatan terbaik untuk anda.


Hemiplegia

Definisi

Apa itu Hemiplegia?

Hemiplegia, juga digelar hemiparesis, ialah keadaan di mana separuh dari badan kita menjadi lemah. Ia boleh jadi hemiplegia kanan atau kiri, bergantung kepada bahagian yang terlibat. Secara umumnya, bahagian berlakunya stroke pada otak anda akan menentukan bahagian badan yang menjadi lemah.

Kecederaan pada otak kiri akan menyebabkan hemiplegia kanan dan sebaliknya. Apabila pesakit mengalami hemiplegia, mereka masih boleh menggerakkan bahagian yang terbabit; walau bagaimanapun dengan kekuatan otot yang telah berkurang atau dalam sesetengah kes, mereka tidak boleh bergerak.

Hemiplegia kongenital ialah kecederaan otak yang berlaku sebelum, semasa atau sebaik sahaja selepas bersalin.

Hemiplegia diperolehi berlaku lama selepas lahir disebabkan kecederaan atau penyakit.

Lemah satu bahagian boleh melibatkan otot lengan, tangan, kaki dan muka. Dalam kes ini, ana mungkin mengalami masalah melakukan aktiviti harian seperti makan, memakai baju dan menggunakan tandas. Rawatan rehabilitasi, senaman di rumah dan alatan pembantu boleh membantu pergerakan dan penyembuhan.

Apakah kebarangkalian Hemiplegia?

Keadaan ini adalah sangat kerap berlaku dan melibatkan semua peringkat umur. Ia boleh diuruskan dengan mengurangkan faktor risiko. Sila berbincang dengan doktor untuk maklumat lanjut.

Simptom-simptom

Apakah simptom-simptom Hemiplegia?

Simptom-simptomnya ialah:

Hilang keseimbangan;

Susah berjalan;

Susah menelan;

Susah bercakap;

Kebas, rasa semut-semut atau hilang deria rasa pada separuh bahagian badan;

Gagal memegang objek;

Pergerakan menjadi tidak tepat;

Otot letih;

Kurang koordinasi.

Mungkin terdapat beberapa tanda atau simptom yang tidak disenaraikan di atas. Jika anda mempunyai sebarang kebimbangan tentang simptom-simptom tersebut, sila berjumpa dengan doktor anda.

Bila saya harus berjumpa doktor?

Jika anda mengalami mana-mana tanda dan simptom yang disenaraikan di atas atau anda mempunyai apa-apa persoalan, sila berunding dengan doktor anda. Setiap tubuh manusia bertindak dengan berbeza. Oleh itu, berbincang dengan doktor anda adalah perkara yang terbaik untuk menentukan apa yang terbaik untuk situasi anda.

Punca

Apakah Punca Hemiplegia?

Penyebab utama hemiplegia ialah pendarahan otak (stroke hemoragik), penyakit saluran darah cerebrum dan batang otak (brain stem) yang menyebabkan bekalan darah otak terganggu (stroke iskemik).

Trauma (kecederaan otak) adalah sebab lain hemiplegia. Sebab-sebab penting lain yang kurang akut termasuk tumor atau luka di otak, abses otak, penyakit yang menghancurkan sarung di sekeliling sel-sel saraf (seperti multiple sclerosis), komplikasi jangkitan virus pada saluran darah (vascular) atau jangkitan bakteria (meningitis) dan radang otak (enkefalitis).

Apabila luka pada otak menyebabkan hemiplegia, ia berkemungkinan berlaku pada bahagian bertentangan dengan bahagian yang lumpuh. Dalam kes yang jarang, ia disebabkan oleh penyakit berjangkit oleh virus polio (poliomyelitis) atau gangguan sel saraf motor (neurons) di dalam urat saraf tunjang, batang otak dan kortex motor (penyakit sistem motor).

Faktor-faktor Risiko

Apakah yang meningkatkan risiko saya kepada Hemiplegia?

Terdapat banyak faktor risikonya seperti:

Tekanan darah tinggi.

Penyakit jantung.

Stroke.

Trauma semasa lahir.

Proses bersalin yang susah.

Stroke perinatal bagi bayi.

Kecederaan kepala disebabkan trauma.

Sindrom migrain.

Diabetes.

Tumor otak.

Jangkitan, khususnya enkefalitis dan meningitis. Sesetengah jangkitan serius, khususnya sepsis dan abses di tengkuk mungkin merebak ke otak jika tidak dirawat.

Leukodistrofi.

Vaskulitis.

Diagnosis dan Rawatan

Maklumat yang diberikan bukan pengganti untuk sebarang nasihat perubatan. SILA berunding dengan doktor anda untuk maklumat lanjut./strong>

Bagaimana pesakit Hemiplegia didiagnosis?

Doktor mungkin menanyakan tentang sejarah perubatan anda dan melakukan pemeriksaan fizikal. Kelemahan otot dievaluasi semasa pemeriksaan fizikal dan saraf. Mengenalpasti pola kelemahan otot atau lumpuh boleh membantu doktor mengenalpasti di mana kecederaan itu telah berlaku di dalam sistem saraf anda.

Doktor mungkin akan menjalankan beberapa prosedur untuk mencari sebab kepada hemiplegia:

Kiraan darah penuh;

Ujian biokimia darah;

Imbasan CT kepala;

MRI kepala;

EEG (elektroenkefalogram)

Bagaimana pesakit Hemiplegia dirawat?

Ia kebiasaannya mengambil masa untuk pulih. Tiada satu pendekatan yang sesuai dengan semua orang. Sebaliknya, rawatan bergantung kepada sebabnya. Sebahagian pilihan yang ada termasuk:

Ubat untuk merendahkan tekanan darah dan kadar kolestrol di dalam darah mungkin digunakan.

Pencair darah untuk mengurangkan salur darah tersumbat dan mengurangkan peluang stroke di masa akan datang.

Antibiotik, kebiasaannya intravena untuk melawan jangkitan otak.

Pembedahan untuk membuang bengkak pada otak atau objek di dalam otak.

Ubat pengendur otot.

Pembedahan untuk menangani isu sekunder, khususnya pergerakan otot tanpa sedar, kecederaan tulang belakang atau kecederaan pada ligamen atau tendon pada bahagian badan yang terlibat.

Terapi fizikal yang direka untuk membantu otak bekerja. Ia juga boleh menguatkan bahagia yang tidak terlibat dan membantu anda mengurangkan kehilangan kawalan dan tona otot.

Kumpulan sokongan, pendidikan dan pembelaan keluarga.

Psikoterapi untuk membantu anda menangani kesan psikologi penyakit ini.

Terapi fizikal untuk membantu anda kekal sihat walaupun mengalami kecacatan.

Perubahan gaya hidup & rawatan sampingan

Apakah perubahan gaya hidup dan rawatan sampingan yang boleh saya ambil untuk menangani Hemiplegia?

Gaya hidup dan kaedah pengubatan sampingan berikut mungkin membantu anda mengatasi hemiplegia:

Kekal aktif.

Kuatkan otot kaki dan keseimbangan melalui senaman.

Memakai kasut tapak rata dan lebar di bahagian jari.

Gunakan alatan pembantu yang telah dipreskrip dan tidak bergantung kepada perabut untuk berjalan.

Berhati-hati ketika mengambil ubat yang menyebabkan mengantuk.

Ambil perhatian semasa berjalan.

Sekiranya anda mempunyai sebarang pertanyaan, sila berunding dengan doktor bagi memahami rawatan terbaik untuk anda.